Κωμικοτραγικοί παραλογισμοί | Λόφοι Φιλοπάππου\nΑναρτήθηκε από: filopappou | 6 Οκτωβρίου, 2008\nΌπως είχαμε γράψει το Σάββατο 4 Οκτώβρη γινόταν στα πλαίσια της «18ης διεθνούς συνάντησης για την έρευνα και τη δράση στην πόλη» (ΙNURA), παρουσίαση, ανάμεσα στα άλλα του θέματος του Φιλοπάππου και του τοπικού κινήματος κατοίκων. Δείτε περισσότερα στην αμέσως προηγούμενη δημοσίευσή μας.\nΤην Παρασκευή το βράδυ φίλος από την επιτροπή Φιλοπάππου έλεγε στην παρέα ότι «αν υπάρχουν 10 επιλογές αντίδρασης για μια κατάσταση, οι εννιά αδιάφορες και η μία βλακώδης, η Α’ ΕΠΚΑ και οι αρχαιολόγοι του Φιλοπάππου θα επιλέξουν τη βλακώδη».\nΠριν περάσουν λίγες ώρες μάθαμε ότι η κ. Βογιατζόγλου, η μία εκ των δύο αρχαιολόγων του Φιλοπάππου (ή καγκελάριων όπως τις λέει η γειτονιά), πήρε τηλέφωνο έναν εκ των διοργανωτών του INURA, καθηγητή της αρχιτεκτονικής, και, εμμέσως πλην σαφώς, καταφέρθηκε κατά της επιτροπής πολιτών του Φιλοπάππου και συνέστησε να μην γίνει το πικ-νικ στου Λουμπαρδιάρη με την αιτιολογία ότι δεν είναι δημόσιος χώρος αλλά αρχαιολογικός και διάφορα άλλα που δεν τα γνωρίζουμε με την απαραίτητη λεπτομέρεια για να τα παραθέσουμε.\nΛίγο αργότερα χτύπησε και η έτερη αρχαιολόγος, η κ. Λαζαρίδη, και μέσω e-mail ενημέρωσε τους διοργανωτές του INURA για το μεγάλο της έργο στου Φιλοπάππου, για να καταλήξει ότι ο χώρος δεν είναι ελεύθερος αλλά διέπεται από τον αρχαιολογικό νόμο. Να υπενθυμίσουμε εδώ ότι η αναφορά στο έργο της στου Φιλοπάππου, έχει γίνει για την κυρία Λαζαρίδη, μόνιμος πρόλογος, ακόμα και για να σου πει καλημέρα. Δείτε το mail της εδώ, σελίδα  και  και προσοχή γιατί περιέχει καραμπινάτα ψέματα.\nΟι κατά Λαζαρίδη & Βογιατζόγλου κίνδυνοι για το αναπαυτήριο Πικιώνη:\nΦάβες, πατατοσαλάτες, μαυρομάτικα, βραστά αυγά, λαχανοσαλάτες, καρυδόπιτες, κρασί -ειδικά το κόκκινο- και πάνω απ’ όλα η σατανική βανδαλο-σπανακόπιτα!\nΟι εν λόγο κυρίες, ενημερώθηκαν για την περιήγηση στου Φιλοπάππου, με e-mail από την επιτροπή μας, αλλιώς δεν θα ήξεραν τίποτα. Και τις ενημερώσαμε μπας και αποφάσιζαν να έρθουν για να γίνει ο διάλογος πιο ενδιαφέρον για τους συμμετέχοντες του εξωτερικού. Δεύτερον υπενθυμίζουμε ότι το κλειστό καφενείο του Λουμπαρδιάρη ή σωστότερα αναπαυτήριο του Δημήτρη Πικιώνη, είναι από το 1996 κηρυγμένο νεότερο μνημείο και για την προστασία του υπεύθυνη είναι η Eφορεία Nεοτέρων Mνημείων και όχι η Α’ ΕΠΚΑ στην οποία ανήκουν οι δύο αρχαιολόγοι.\nΠρος τι η ασθμαίνουσα ανησυχία των δύο αρχαιολόγων; Γιατί δεν ενημέρωσαν απλώς την Εφορεία Νεοτέρων Μνημείων για να αποφασίσει αυτή αν τίθεται θέμα; Γιατί θεώρησαν ότι ένα πικ-νικ αποτελεί απειλή για το κλειστό καφενείο; Γιατί δεν ήρθαν στην κουβέντα να παρουσιάσουν απλώς τις θέσεις τους;\nΗ ανησυχία των αρχαιολόγων δεν ήταν για το αναπαυτήριο αλλά επειδή η επιτροπή των κατοίκων θα ανέπτυσσε τις θέσεις της σε ελληνικό επιστημονικό αλλά και διεθνές ακροατήριο. Οι δύο αρχαιολόγοι απλώς προσπάθησαν με τη θλιβερή παρέμβαση τους να σώσουν τα προσχήματα υπογραμμίζοντας ότι αυτές διαφεντεύουν το λόφο και ότι έχουν πετύχει -όπως κοροϊδεύουν τον εαυτό τους και όσους δεν ξέρουν- να μην είναι ελεύθερος χώρος.\nΤο σύμβολο της «προστασίας» (τους):\nΣύμβολο της λογικής των δύο αρχαιολόγων αποτελεί το γεγονός ότι καθ’ όλη τη διάρκεια της περιήγησης, από τις 11π.μ. στο «Mουσείο Eξορίστων» στην Αγίων Ασωμάτων, το Nέο Mουσείο Aκρόπολης, μέχρι και το τέλος του πικ-νικ στου Λουμπαρδιάρη στις 3μ.μ., την ομάδα των 15 καλεσμένων από το εξωτερικό αλλά και τους Έλληνες διοργανωτές και κατοίκους της περιοχής που συμμετείχαν, ακολουθούσαν 7 αστυνομικοί που και οι ίδιοι αναρωτιόντουσαν γιατί τους είχαν φέρει. Να υπενθυμίσουμε εδώ ότι κάτι αντίστοιχο είχε γίνει τον περασμένο Οκτώβριο όταν σε ξενάγηση στις αυθαιρεσίες στο λόφο, όχι μόνο δεν ήρθαν οι αρχαιολόγοι του λόφου που είχαμε καλέσει, αλλά μας έστειλαν και αρκετούς αστυνομικούς να μας παρακολουθούν σε όλη τη διάρκεια.\nΤμήμα από την ένοπλη συνοδεία που μας έστειλαν οι θεματοφύλακες του πολιτισμού\nΤο αποτέλεσμα ήταν ότι φυσικά όχι μόνο το πρόγραμμα της περιήγησης και το πικ-νικ έγιναν κανονικά αλλά και ότι οι δύο αρχαιολόγοι εκτέθηκαν στους διοργανωτές του INURA και με την βλακώδη στάση τους επιβεβαίωσαν σε ανθρώπους –πέραν των κατοίκων- την επιδίωξη τους να πάψει του Φιλοπάππου να είναι χώρος ανοιχτός στους πολίτες, σε βαθμό να καταφέρονται ακόμα και κατά ενός πικ-νικ! Δικαίωσαν έτσι και τον αγώνα των πολιτών για να κρατήσουν το λόφο ανοιχτό και ζωντανό και όχι αποστειρωμένο μουσείο, βολικό για εμπορική και τουριστική εκμετάλλευση.\nΑπό το πικ-νικ και την κουβέντα που έγινε στο αναπαυτήριο.\nΥποκρισία, η τρίδυμη αδερφή των Λαζαρίδη – Βογιατζόγλου:\nΚαι ενώ οι κυρίες Λαζαρίδη και Βογιατζόγλου υπερασπίζονταν σθεναρά το αναπαυτήριο Πικιώνη από την απειλή της… σπανακόπιτας(!) ανακαλύψαμε πηγαίνοντας εκεί ότι ο παπάς της εκκλησίας έχει γεμίσει -χωρίς καμία άδεια φυσικά- το αναπαυτήριο με:\nΠρόχειρα τοποθετημένους προβολείς στους ανοιχτούς χώρους.\nΠροβολείς στα υπόστεγα και μάλιστα -όπως φαίνεται καθαρά στον πρώτο της φωτογραφίας- εφαπτόμενους με το ξύλο παρ’ ότι αυτοί οι προβολείς αναπτύσσουν μεγάλες θερμοκρασίες όταν είναι αναμμένοι και μπορούν να κάψουν τοπικά το ξύλο, ή και να προκαλέσουν ανάφλεξη.\nΑπό χύμα καλώδια, που διατρέχουν σκαλοπάτια, βλάστηση και έδαφος με κίνδυνο βραχυκυκλώματος και σπινθήρα, ξύλινα δοκάρια, και περνάνε αιωρούμενα μέσα από δέντρα προς την εκκλησία για να πάρουν ρεύμα.\nΑυτά για τις κυρίες Λαζαρίδη και Βογιατζόγλου, δεν αποτελούν κίνδυνο ή προσβολή του μνημείου, γιατί δεν τα έβαλαν οι κάτοικοι αλλά ο παπάς, ο οποίος επιπλέον ανενόχλητα διαδίδει ότι τα αυτοκίνητα μπορούν να μπαίνουν στο λόφο όταν τελεί γάμους και βαφτίσια.\nΔεν χρειάζεται να αναφέρουμε τις δεκάδες παλιότερες βάρβαρες παρεμβάσεις που έχουν γίνει στο καφενείο επί των ημερών των Λαζαρίδη – Βογιατζόγλου. Τρύπες στα μάρμαρα, καταστροφή λίθινων στέγαστρων με μονωτικά χημικά, προσθήκη αλουμινένιων στέγαστρων, καταστροφή ξύλινων τμημάτων, προσθήκες με τζαμαρίες και πολλά ακόμα και πάνω απ’ όλα καταπάτηση ενός στρέμματος, μέσα στην Πνύκα, επί μία δεκαετία (1995-2005) με πλήθος αυθαίρετων κατασκευών. Δείτε εδώ. Βέβαια αυτά δεν τα έκαναν οι κάτοικοι, αλλά η μισθώτρια κυρία Κανέλου (λέγε με «Μεγάλη Βρετάνια») οπότε δεν υπήρχε ούτε πρόβλημα ούτε ανάγκη για άδειες φυσικά, όπως άλλωστε ούτε ο Διόνυσος είχε ανάγκη να ζητά άδειες για εργασίες επί των ημερών των δύο. Δείτε και πως έχει καταντήσει το δίδυμο περίπτερο του Πικιώνη στους Δελφούς, το Υπουργείο «Πολιτισμού».\nΤο συμπέρασμα προφανώς είναι ότι το ζωτικό δικαίωμα των πολιτών για ελεύθερους χώρους αναψυχής απειλεί την πολιτιστική κληρονομιά, ενώ οι ασύδοτες μπίζνες όχι. Αντίληψη πολύ διαδεδομένη στην επικαιρότητα των ημερών, για τις ιερές μπίζνες και την υψηλή κάλυψη της οποίας έχαιραν.\nΥ.Γ. Οι κάτοικοι, όχι μόνο πήγαν νωρίτερα από την συνάντηση στο αναπαυτήριο και το καθάρισαν, αλλά και φεύγοντας το άφησαν σε καλύτερη κατάσταση, απ’ ότι το βρήκαν.\nΑναρτήθηκε στις Ενημέρωση, Πρόσωπα, Παρεμβάσεις | Ετικέτες: INURA, συζήτηση, αστυνομία, αυταρχισμός, αυθαιρεσία, αναπαυτήριο, ξενάγηση\n« Σάββατο 4 Οκτώβρη: Περιήγηση στου Φιλοπάππου και όχι μόνο…\nΤα 55 στρέμματα έγιναν 126!!! »\nΚαλά οι τύπισσες βρίσκονται σε υστερία.\nΚαι ευτυχώς που δεν ήρθε η Λαζαρίδη στη συζήτηση γιατί θα ακούγαμε για 35η φόρα την τρίωρη περιγραφή του μεγαλειώδους έργου της στου Φιλοπάππου. Συγνώμη αλλά δεν θα το άντεχα. Είναι φοβερό πως μπορεί να μιλάει τόση ώρα χωρίς να κάνει ούτε μισή αναφορά στο Διόνυσο και τις καταπατήσεις στο καφενείο του Λουμπαρδιάρη και ταυτοχρόνως να μην την πειράζουν τα χασμουρητά των ακροατών της.\nΆσε που θέλει να της πούμε και μπράβο, που την εποχή που έπεσαν τα μεγαλύτερα κονδύλια (ενόψει 2004) έκανε τη δουλειά της.\nΕύγε λοιπόν κυρία Λαζαριδη που σας χρηματοδοτήσανε αδρά τις εργασίες και τις κάνατε. Η αλήθεια είναι ότι για τα ελληνικά δεδομένα της ρεμούλας δεν είναι και πολύ συνηθισμένο. Αλλά πάψτε να μας πρήζετε περαιτέρω.\nBy: Πικ Νικς on 6 Οκτωβρίου, 2008\nΚοίτα να δεις που το φαγητό θα γίνει και όπλο αντίστασης!\nΑπλή περιέργεια… Αυτές οι δύο είναι μισάνθρωποι; Γιατί η αντίδραση εκτός από βλακώδης είναι και αντικοινωνική. Είναι δυνατόν άνθρωποι που μένουν σε αυτή την τσιμεντούπολη να προσπαθούν να απαγορεύσουν το πικ-νικ σε ένα από τα 2-3 πάρκα που έχουν απομείνει στην Αθήνα του ευρύτερου κέντρου; Πρέπει να είναι τελείως γκάου…\nBy: Πέτρος on 6 Οκτωβρίου, 2008\nΕ, αυτά είναι τα όπλα των κατοίκων: το φαγητό, οι βόλτες, ο χορός, το φύτεμα δέντρων, το μάζεμα των σκουπιδιών… η ζωή και η αγάπη για τον λόφο κοντολογίς.\nΑυτά τα όπλα ανησυχούν τις φωτισμένες αρχαιολόγους της Α’ ΕΠΚΑ που με την συμπεριφορά τους διασύρουν την υπηρεσία τους. Δεν λέω για τον Σύλλογο των Αρχαιολόγων που δεν έχει πει κιχ για τα σημεία και τέρατα που συμβαίνουν στους αρχαιολογικούς χώρους (ένα από αυτά και το πνευματικό παιδί της Α ΕΠΚΑ, ο Διόνυσος) αλλά κατήγγειλε την αναδάσωση που έκαναν οι κάτοικοι, φυσικά παρουσία της αστυνομίας που είχαν φωνάξει, εννοείται, οι δύο λαμπρές λειτουργοί.\nΜα πάντα τόλεγε η κυρία Βογιατζόγλου και της άρεσε πολύ: «από δω και στο εξής (2003 ήταν τότε) όπου και να πηγαίνετε θα βρίσκετε μπροστά σας την Αστυνομία!!!». Και με την ίδια υψηλή αισθητική και οξυδερκή αντίληψη διαβεβαίωνε στην κρατική τηλεόραση των κυρίων Λυριτζή και Οικονόμου, ίδιες πάλι εποχές, ότι «όσο είναι υπουργός ο κος Βενιζέλος εισιτήριο δεν θα μπει στον λόφο».\nΚαι να σκεφτεί κανείς ότι αυτά τα άτομα έχουν λόγο για την Ακρόπολη, την Πνύκα, το Ολυμπιείο και την υπόλοιπη μισή Ελλάδα…αυτά τα άτομα που η μύτη τους έχει αγγίξει το χώμα από το πολύ σκύψιμο στα συμφέροντα…\nΣύμβολα του Έθνους και καμάρια του πολιτισμού μην φοβόσαστε: η κα Λαζαρίδου και η κα Βογιατζόγλου σας προστατεύουν. Μπρρρρ……..\nBy: apolitistos on 7 Οκτωβρίου, 2008\nΝα πω την αλήθεια εγώ ήλπιζα ότι οι αρχαιολόγες θα την κάνουν την μαλακία και θα στείλουν αστυνομία.\nΚαι αυτό γιατί θα ήταν καλό να δούνε και οι Έλληνες του πολυτεχνείου, αλλά και οι ξένοι καλεσμένοι μας με τι άτομα έχουμε να κάνουμε. Και αυτό όχι μόνο γιατί η παρουσία αστυνομίας είναι αντιπροσωπευτική του τι θέλουν να κάνουν και πως σκέφτονται. Αλλά γιατί υπήρχε κόσμος που λόγο του κύρους που χαίρουν ιστορικά οι αρχαιολόγοι,-λόγο του ότι έσωσαν αρκετούς χώρους από το χτίσιμο στο παρελθόν- ακόμα και σήμερα ήταν πολύ σκεπτικοί ως προς τις καταγγελίες των κατοίκων προς τις δύο αρχαιολόγες.\nΕίδαν όμως το Σάββατο ότι έχουμε να κάνουμε με άτομα πολύ προβληματικά και αρκετοί είχαν μείνει έκπληκτοι και από την αντίδραση στο πικ-νικ και από την παρουσία αστυνομίας. Όπως πολλοί από την επιτροπή και φίλοι θεωρούσαν ότι αποκλείεται να στείλουν αστυνομία σε μια διεθνή περιήγηση.\nΌμως οι δύο αρχαιολόγες δεν μας απογοήτευσαν και έκαναν ότι πιο ηλίθιο μπορούσαν. Γιατί τι είναι αν όχι ηλίθιο, να στέλνεις την αστυνομία σε συνάντηση πανεπιστημιακών, χωρίς μάλιστα την πρόθεση να τους εμποδίσεις σε κάτι. Τότε γιατί την έστειλαν; Απλά για να γίνουν ρεζίλι. Και τα κατάφεραν.\nBy: Παναγιώτης on 7 Οκτωβρίου, 2008\nΔεν ξέρω για την Βογιατζόγλου, αλλά η Λαζαρίδη, ένας άνθρωπος με ιστορία και στα συνδικαλιστικά, έχει ξευτιλιστεί πλήρως. Έχω μιλήσει με ανθρώπους που την ξέρουν από παλιότερες καταστάσεις και δεν μπορούν να χωνέψουν τη στενή συνεργασία της με την αστυνομία, κατά των κατοίκων. Τους φαίνεται αδιανόητο.\nBy: Μ.Τ. on 7 Οκτωβρίου, 2008\nΗ κα Λαζαρίδη και η κα Βογιατζόγλου είχαν και άλλο δρόμο αλλά δεν τον διάλεξαν. Προτίμησαν να καλούν την Αστυνομία θεωρώντας τους κατοίκους κάτι λιγότερο από σκνίπες. Αυτό κάτι λέει.\nBy: σκνίπα με ένα κεντρί να!!! on 7 Οκτωβρίου, 2008\nTελικά δηλαδή η ανακήρυξη του Φιλοπάππου σε οργανωμένο αρχαιολογικό χώρο ήταν για να μας κόψουν το φαϊ;\nΘα πρότεινα στις κυρίες Λαζαρίδη και Βογιατζίγλου, να πάνε να δουλέψουν στην Αττικό Μετρό. Εκεί τα έχουν καταφέρει και απαγορεύεται και να τρως και να πίνεις. Χάνονται οι κυρίες στο ΥΠΠΟ. Η κλίση τους είναι για το μετρό. Τις φαντάζομαι στους σταθμούς να κυνηγάνε 15χρονα και να τους βάζουν τις φωνές γιατί πίνουν πορτοκαλάδα. Χάρμα θα είναι. Μπορούν να τους βάλουν και ένα κοντέινερ σε μια γωνία να νιώθουν σαν στο σπίτι τους.\nBy: Yep! on 7 Οκτωβρίου, 2008\nΒρήκα δουλειά για τις αρχαιολόγες τώρα που θα λήξει η απόσπασή τους στο κοντέινερ. Πιο πέρα προς Πνύκα λειτουργούσε ενα σπιτάκι με ανδρικές και γυναικείες τουαλέτες. Γιατί να μην το φτιάξουμε και να τους ζητήσουμε να το φροντίζουνε. Αφού δημόσιοι υπάλληλοι είναι και δουλειά δεν έχουνε και κάθονται. Μπορούν να προσφέρουν στο κοινονικό σύνολο. Ο Λόφος χρειάζεται τουαλέτες είτε πάρκο είτε, ακόμα περισσότερο, οργανωμένος αρχαιολογικός χώρος.\nBy: Σιχαμένος on 7 Οκτωβρίου, 2008\nΣυγχαρητηρια σε εκείνον που έγραψε το αρθρο.\nΟ Λόφος θέλει γεωπόνο, κηπουρούς και όχι μπάτσους και φρουρούς.\nBy: κυριάκι on 7 Οκτωβρίου, 2008\nΟι λόφοι προορίζονται για παραχώρηση σε οικονομικά συμφέροντα και ειδικώτερα στους πλειοδότες της απαραίτητης μιζας. Αυτό είναι γνωστό.\nΔεν είναι ανάγκη να υπάρχει προηγούμενη νομική ρύθμιση. Και αυτό είναι επίσης γνωστό.\nΕτσι γίνεται με τις αυθαιρεσίες του Διονύσου, έτσι έγινε με την κατάληψη της Πνύκας και τη μεταροπή της σε χώρο δεξιώσεων με τις μοκέτες (!!) κλπ.\nΕτσι γίινεται και τώρα με το σκανδαλωδώς κλειστό αναπαυτήριο Λουμπαρδιάρη.\nΤο εκκλησάκι του Αη Δημήτρη εχει γίνει από καιρό «must» για γάμους και βαφτίσια των ανα την επικράτεια καραβλαχοεπώνυμων.\nΕπίσης, μην ξεχνάτε, ότι δεν είναι ενορία. Αυτό σημαίνει ότι υπάγεται απευθείας στην Αρχιεπισκοπή. Και ότι τα έσοδα, που δεν είναι διόλου πενιχρά, (θα εκπλαγούμε αν μάθουμε το ύψος της ανα τελετή ταρίφας) πάνε απευθείας στο «κεντρικό ταμείο».\nΑναλογισθήτε επίσης ότι όταν κατι γίνεται παράνομα, ανεβαίνει και το ποσό του «λαδώματος». Πράγμα που βολεύει τόσο τον αποδέκτη μιας δωροδοκίας, που δεν εκτίθεται ποινικά – ενώ ευνοείται οικονομικά, (η δημόσια καταισχύνη ουδέποτε απασχόλησε κατι τέτοιους τύπους), όσο και τον «λαδώνοντα» που: α) αποφεύγει τη γραφειοκρατία, β) αποκτά πολύτιμους συνεταίρους – συνενόχους – υποστηρικτές στα κατάλληλα πόστα, γ) μπορεί να τα «χώνει» απο τα «μαύρα» του ταμεία (αρα οχι φορολογικός έλεγχος για το πόθεν έσχες) και δ) ως έχων μεγάλες οικονομικές δυνατότητες και «γνωριμίες» μπορεί να κάνει πέρα τους τυχόν ανταγωνιστές του.\nΕτσι όλα αυτά τα ρεμάλια που αποκαλούν τον εαυτό τους «επενδυτή» (της καφετιέρας..?) και που η κοινωνία αποκαλεί κερδοσκόπους (χρησιμοποιώ την πιο απαλή έκφραση) , αισθάνονται σε χώρους – φιλέτα, όπως οι λόφοι Φιλοπάππου, σαν τα ψάρια μέσα στο νερό.\nΕτσι θεωρούν απόλυτα λογικό να δηλώνουν ανερυθρίαστα ότι η παρουσία των κατοίκων «προσβάλει» ή «καταστρέφει» τάχα τα μνημεία, ενώ παράλληλα να «αξιοποιούν» τον περιβάλλοντα του Ναού χώρο, επεκτεινόμενοι –διακριτικά πάντα- και στους γύρω.\nΕτσι γίνεται τώρα και με το «Αναπαυτήριο» που ο μεγαλοφυής και αείμνηστος Πικιώνης σχεδίασε και κατασκεύασε για την ξεκούραση του αποκαμωμένου διαβάτη και την απόλαυση εν γαλήνη της θέας του Παρθενώνα. Σε αυτή την «θεία» και γαλήνια ατμόσφαιρα ενέταξε –σαν σε μοναστήρι- την ανοικοδόμηση και λειτουργία του ναϊσκου του Αη Δημήτρη του Λουμπαρδιάρη.\nΑλλά «γκλάμουρ» τελετές δε γινονται (ούτε διαφημίζονται) δίχως χώρους πάρκινγκ και χώρους δεξιώσεων για τους πελάτες -πλέον των χώρων οπου εκτελούνται σε ρυθμό 20λεπτης διάρκειας- τα χρυσοφόρα «Ιερά Μυστήρια».\nΕτσι αυτό το πραγματικό «αρχονταρίκι» οι παπάδες προσπαθούν να το εντάξουν στις «ιερές» τους μπίζνες.\nΣας γνήσιοι μαθητές των Βατοπεδινών πνευματικών πατέρων και δασκάλων τους, απλώνουν σιγά – σιγά τα γλοιώδη και ιερόσυλα χέρια τους προς το καφενεδάκι – αναπαυτήριο και το παρακείμενο του “Belvedere”.\nΕχετε δει μήπως τις «διακοσμήσεις» που κάνουν στο προαύλιο; Μέχρι και γυαλινες κολώνες γεμάτες νερό που μέσα τους κολυμπούσαν ψαράκια !!! είδα προ ημερών να «στολίζουν» την εξώθυρα της αυλής !\nΜην απορείτε λοιπόν που κατέστρεψαν και τρύπησαν τα ξύλινα υποστηλώματα για να τοποθετήσουν προβολεις και καλώδια, αφού ετοιμάζονται να υποδεχτούν πελάτες στο χώρο για δεξιώσεις. (Ειναι εξαλλου γνωστό ότι το άναμα των πολυελαίων στις εκκλησίες χρεώνεται έξτρα)\nΠαρένθεση: Σημειώνω εδώ ότι αυτά τα υποστηλώματα έχουν σκαλιστεί απο το ίδιο το χέρι του Πικιώνη όταν έφτασαν απο τον μαραγκό που τα είχαν παραγγείλει τελεια και αψεγαδιστα λειασμένα. Ο μεγάλος αρχιτέκτονας όταν τα είδε και σκεφτόμενος ότι η τέλεια κατασκευή τους θα έδινε διαφορετική αίσθηση στο χώρο απο αυτήν που ο ίδιος οραματιζόταν για το οικοδόμημα, πήρε ένα καλέμι και άρχισε να τα τρώει στις οξείς γωνίες τους απαλύνωντας και στρογγυλεύοντάς τα. Τελος παρένθεσης.\nΟυτε για το ότι η υπηρεσιες του ΕΟΤ και του ΥΠΠΟ που τάχα μου κόπτονται για την προστασία του φτάνοντας μέχρι του σημείου να στέλνουν επιστολές σε διεθνείς οργανισμούς για να απαγορεύσουν την πρόσβαση και το φαγητό στους κατοίκους … έκαναν τα στραβά ματια (στην καλύτερη περίπτωση) για τα όσα συμβαίνουν εκεί..\nΔεν βλέπετε τι γίνεται τόσα χρόνια με τους «πελάτες» της εκκλησίας που τους «παραχωρείται» ολόκληρο το πλακόστρωτο για πάρκινγκ. Δε έχετε αντιληφθεί ότι το φυλάκιο της εισόδου εγκαταλείπεται απο τον φύλακα (στην καλύτερη περίπτωση) ή αυτός μεταβάλεται σε θυρωρό που ανοίγοκλείνει την πόρτα στους «πελάτες» (στην χειρότερη) όταν γίνονται γάμοι – βαπτίσεις στον Αη Δημητρη ?\nΚαι για να τελειώνετε με το μαρτύριο τόσο της δικής φλυαρίας όσο και της ακόρεστης φιλοχρηματίας του ιερατίου, σας προτείνω να τους δώσουμε να καταλάβουν –για πολλοστή φορά- ότι ΟΠΟΥ ΥΠΑΡΧΟΥΝ ΟΡΓΑΝΩΜΕΝΟΙ ΠΟΛΙΤΕΣ ΠΟΥ ΕΠΑΓΡΥΠΝΟΥΝ – ΔΕΝ ΤΟΥΣ ΠΑΙΡΝΕΙ.\nΑς τους δώσουμε μερικές μέρες καιρό (στο ΥΠΠΟ) να ξηλώσει τα καλώδια και τα λαμπάκια και να αποκαταστήσει τις καταστροφές και τους ΒΑΝΔΑΛΙΣΜΟΥΣ που έγιναν απο τους κερδοσκόπους.\nΑν δεν το κάνουν οι ίδιοι, ας πράξουμε εμείς όπως το κάναμε στο παρελθόν με τις μοκέτες μεσα στην Πνυκα !!!\n(μονο να φροντίσουμε πριν για την πλήρη και αδιαμφησβήτητη τεκμηρίωση των βανδαλισμών και των επιπτώσεών τους)\nBy: Diavatis on 8 Οκτωβρίου, 2008


COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων - ADSLgr.com Community Forum\n29-09-18, 08:28 COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #1\nH ΟΤΕ ΑΕ ανακοινώνει ότι από τη Δευτέρα 1/10/2018 η Υπηρεσία Εντοπισμού Κακόβουλων ή Ενοχλητικών Κλήσεων παρέχεται ατελώς.\n29-09-18, 08:31 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #2\n29-09-18, 09:38 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #3\nαπο 5 ευρω και κατι νομιζω ηταν, τωρα ειναι δωρεαν. Αλλα τι κανει αυτη η υπηρεσια ακριβως;\n29-09-18, 09:44 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #4\n29-09-18, 09:45 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #5\n15 ευρω για μια βδομαδα, και σου στελνει report με ολους τους αριθμους που σε καλεσαν, ακομα και τους απορρητους.\nΤο θεμα ειναι οτι δεν λειτουργει "αθορυβα".\nΒγαζει μηνυμα και λεει αν συνεχισετε την κληση ο αριθμος σας θα καταγραφει κλπ.\nΟποτε ΟΟΟΛΟΙ θα μαθουν οτι εχεις βαλει τετοιο πραγμα.\nΝαι προφανως οποιος σου εκανε πλακιτσες διαφορων ειδων πιθανοτατα θα σταματησει, αλλα ουτε θα τον μαθεις, και επιπλεον θα πρεπει να δωσεις και εξηγησεις και στη θεια ευλαμπια απο το χωριο που σε πηρε και ρωταγε για τα καμωματα σου.\n29-09-18, 12:21 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #6\nΜητρώο 11 για τις κλήσεις από προωθητικές ενέργειες.\n29-09-18, 12:37 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #7\nΟ νομος(Μητρώο 11 για τις κλήσεις από προωθητικές ενέργειες) οριζει να εγγραφουμε στο μητρωο της καθε εταιριας για να προστατευτουμε, δεν εξασφαλιζει αμεσα την προστασια απ τους υποψηφιους διαφημιστες στους υπαρχοντες πελατες τηλεφωνικων παροχων.\nΚανονικα θα επρεπε με αυτο τον νομο του 2006 ολοι αυτοματα να προστατευονται,παρά να πρεπει να ακολουθησουν καποιες διαδικασιες όπως δημιουργια εγγραφων ειτε τηλεφωνικες κλησεις προς τους παροχους τηλεφωνιας.\nΠρεπει να υπαρξει αναπροσαρμογη στο νομου αυτου,ωστε να διαφυλασει προωρα τις αναγκες μας,και οχι να δινει πατημα εξ αρχης σε καθε εταιρια να μας πριζει!!!!\nΤελευταία επεξεργασία από το μέλος mimas888 : 29-09-18 στις 13:25.\n29-09-18, 17:19 Re: Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #8\nδεν φτάνει αυτό, εγώ είμαι στο μητρώο για πάνω από 1 χρόνο αλλά ακόμα παίρνουν τηλέφωνο για διάφορα.\nΟχι τόσο όσο στο παρελθόν που 1-2 φορές τη μέρα κάποιος έπαιρνε και έλεγε τις **λ**ίες του, τώρα παίρνουν 1 φορά (το πολύ 2 και αν) το μήνα.\nΤο κακό είναι ότι έχουν απόκρυψη, όταν απαντάς και τους λες για μητρώα δεν καταλαβαίνουν τι τους λες.\nΤα παλληκάρια στην ΕΕΤΤ ίσως να πρέπει να κόψουν κάποιον πωπό κάπου.\n29-09-18, 22:00 Απάντηση: Re: Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #9\nδεν ξέρω αν το έχουν όλα τα δίκτυα αλλά υπάρχει υπηρεσία που ΔΕΝ επιτρέπει να σε καλούν κλείσεις με απόκρυψη. Σε wind έχω και είναι δωρεάν (γίνεται και σε άλλους με "αίτηση"). Οποιος σε παίρνει με απόκρυψη "ακούει" μήνυμα ότι αυτός που καλέσατε δεν δέχεται κλείσεις με απόκρυψη και τέλος. Εσύ δεν ειδοποιείσαι ποτέ ότι κάποιος σε κάλεσε με απόκρυψη και έτσι δεν ενόχλησαι.\nΝομίζω το 99% αυτό θέλουν και κάνει την υπηρεσία ενοχλητικών κλήσεων περίπου περιττή. Δεν μπορώ να σκεφτώ την σήμερον ποιος θέλει να δέχεται κλήση με απόκρυψη..\nΟ συνδρομητής με την απόκρυψη θα ακούσει το παρακάτω ηχητικό μήνυμα:\n"Θα θέλαμε να σας ενημερώσουμε πως ο συνδρομητής που καλέσατε έχει ενεργοποιήσει τη φραγή εισερχομένων κλήσεων από αριθμούς με απόκρυψη. Παρακαλούμε απενεργοποιήστε την απόκρυψη αριθμού και καλέστε πάλι".\n(Σημείωση: Η κλήση είναι δωρεάν)\nΗ συσκευή του συνδρομητή WIND (που έχει ενεργοποιήσει την υπηρεσία) δεν χτυπάει.\n29-09-18, 22:09 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #10\nΕμείς όταν μπήκαμε στο μητρώο σταμάτησαν να μας ενοχλούν σε σημαντικό βαθμό.\n29-09-18, 23:05 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #11\n29-09-18, 23:07 Re: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #12\nευχαριστώ για την πληροφορία. Δεν το ήξερα, θα ρωτήσω τη γκοζμοτέ αν έχει τέτοια υπηρεσία που φράσει τις κλήσεις με απόκρυψη.\nΟλο το κακό άρχισε όταν όλοι οι αριθμοί τηλεφώνων δόθηκαν σε "εταιρείες".\nΘα έπρεπε πρώτα να ρωτήσουν τον κόσμο να θέλει να τον παίρνουν τηλέφωνο 2 φορές την ημέρα και να τον πρήζουν και δώσουν τους αριθμούς μόνον από αυτούς που συμφωνούν.\nΗ ΕΕΤΤ θα έπρεπε να είναι πιο ζόρικη σε τέτοια θέματα.\nΤελευταία επεξεργασία από το μέλος eyw : 29-09-18 στις 23:13.\n30-09-18, 01:17 Απάντηση: Re: Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #13\nΟι κλήσεις από απόκρυψη απαγορεύονται ούτως ή άλλως, είτε είσαι στο μητρώο του αρ. 11 είτε όχι. Συνήθως αυτοί που παίρνουν από απόκρυψη και αγνοούν το μητρώο είναι οι λίγο πιο shady εταιρίες που χρησιμοποιούν μαγαζάκια τύπου Forthnet, Protergia κτλ.\nΤο μητρώο του αρ. 11 δεν είναι ΕΕΤΤ, είναι ΑΠΔΠΧ. Ο νόμος λέει ότι αν σε πάρουν παρ 'όλο που είσαι στο μητρώο 11 δικαιούσαι αποζημίωση (που φτάνει τις 10.000€ νομίζω). Δεν το έχω κάνει ποτέ, αμφιβάλλω ότι θα ασχοληθεί κανένας...\n30-09-18, 08:15 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #14\nΦαντάσου να σε χρεώνε το gmail για την υπηρεσία anti-spam, πόσο περίεργο να φαινόταν.\nΕίναι υποχρεώση του παρόχου να σε προστατεύει από ενοχλητικούς.\n30-09-18, 11:26 Απάντηση: COSMOTE Σταθερή: κατάργηση χρέωσης της υπηρεσίας Εντοπισμού Κακόβουλων ή Ενοχλητικών Κλήσεων #15\nΓιατί είναι υποχρέωση; Άλλοι μπορεί να πουν ότι σκανάρει τα τηλεφωνήματά σου η εταιρεία και τίθεται θέμα απορρήτου.


ΑΝΤΙΔΡΑΣΕΙΣ! Η κυβέρνηση επιχορηγεί με 3,3 εκατ. ευρώ τις σειρές «Άγριες μέλισσες» και «Έρωτας μετά» - EPIRUS TV NEWS\nΑΝΤΙΔΡΑΣΕΙΣ! Η κυβέρνηση επιχορηγεί με 3,3 εκατ. ευρώ τις σειρές «Άγριες μέλισσες» και «Έρωτας μετά»\nepirustvnews 2/02/2020 12:56:00 μ.μ.\nΜε απόφαση του υπουργείου Ψηφιακής Διακυβέρνησης και του Κυριάκου Πιερρακάκη εγκρίθηκε η επιχορήγηση 13 συνολικά σειρών και ταινιών. Μεταξύ αυτών βρίσκονται και οι δημοφιλείς σειρές «Άγριες Μέλισσες» που προβάλλεται στον ΑΝΤ1 και «Έρωτας Μετά» που προβάλλεται στον Alpha.\nΟι «Άγιρες Μέλισσες», με προϋπολογισμό επιλέξιμων δαπανών ύψους 4.641.043 ευρώ επιχορηγούνται σε ποσοστό 35%, «ήτοι ποσό του ενός εκατομμυρίου εξακοσίων είκοσι τεσσάρων χιλιάδων τριακοσίων εξήντα πέντε ευρώ και πέντε λεπτών (1.624.365,05€)».\nΚαι οι δύο σειρές μαζί επιδοτούνται με το ποσό των 3,3 εκατ. ευρώ. Στόχος της απόφασης του Κυριάκου Πιερρακάκη, που προκαλεί όμως ήδη αντιδράσεις, για τις 13 σειρές και ταινίες είναι η ενίσχυση της παραγωγής τηλεοπτικής και κινηματογραφικής μυθοπλασίας στην χώρα μας.\nΑΝΤΙΔΡΑΣΕΙΣ! Η κυβέρνηση επιχορηγεί με 3,3 εκατ. ευρώ τις σειρές «Άγριες μέλισσες» και «Έρωτας μετά» Reviewed by epirustvnews on 2/02/2020 12:56:00 μ.μ. Rating: 5


Και Ξαφνικά ο Χρόνος Σταμάτησε στη Ρούλα – Teucris\nΑρχική Σελίδα » Teucris Books » Και Ξαφνικά ο Χρόνος Σταμάτησε στη Ρούλα\nαπό Teucris|δημοσιευμένο 3 Απριλίου 2022\nΑπό το απόγευμα της Τετάρτης φαίνεται σα να μην υπάρχει τίποτα άλλο στον Κόσμο. Δεν είναι πως δεν “έβραζε” η Πατραϊκή κυρίως (τοπική) κοινωνία εδώ και δύο περίπου μήνες. Αλλά αυτό ήταν λογικό. Τα γεγονότα συμβαίνουν δίπλα μας.\nΤι Ουκρανία, τι κόστος ενέργειας και ζωής ή άλλα σοβαρά δίπλα μας ή πιο μακριά, ακόμα και ιπτάμενος δίσκος να προσγειωνόταν με εξωγήινους στη Μύκονο, όλα αυτά μαζί δεν θα μπορούσαν να υπερνικήσουν τη φοβερή έλξη, την οποίαν ασκεί αυτή η υπόθεση και η… Ρούλα!\nΚαι εάν ακόμα προκηρύσσονταν εκλογές και έθετε υποψηφιότητα με κάποιον τίτλο κόμματος ανάλογο των τίτλων των ειδησεογραφικών μέσων, τολμώ να ισχυριστώ πως όπως έσβησαν όλες οι ειδήσεις και τα γεγονότα το απόγευμα της Τετάρτης, κάπως ανάλογα θα έσβηναν τα κόμματα και οι αρχηγοί τους μέσα σε μία Κυριακή.\nΜη βιαστείτε να το κατακρίνετε. Ναι είναι η αδηφάγος έλξη του ανθρώπου σε κάτι, το οποίο φαντάζει αδιανόητο, αλλά όχι ακριβώς. Το ίδιο συμβαίνει όταν ένα μικρό ατύχημα συμβεί στη μέση ενός σχετικά ήρεμου δρόμου μιας μικρής γειτονιάς. Μέσα σε δευτερόλεπτα εμφανίζονται δεκάδες άνθρωποι γύρω και αναρωτιέσαι μα πού ήσαν όλοι αυτοί; Κι όμως ήταν δίπλα…\nΥπάρχει ένα μήνυμα.\nΞαφνικά ολόκληρη η χώρα, χωρίς να το έχει αντιληφθεί έχει εισαχθεί σε μία φάση ψυχανάλυσης. Η Ρούλα και ο Μάνος είναι οι αφορμές. Κάθε ένας μας ψάχνει μέσα του και αναρωτιέται είτε το καταλαβαίνει είτε όχι πώς θα μπορούσε να αντιδράσει ο ίδιος σε κάποια ανάλογη θέση εάν απότομα ευρισκόταν. Και όχι μόνον αυτό. Η Ελληνική κοινωνία εδώ και δεκαετίες έχει χάσει κάθε πυλώνα ηθικής και αξιών. Και αυτό αντικατοπτρίζεται σε κάθε της έκφραση, όπου και άλλα αδιανόητα έγιναν καθημερινότητα. Και είναι δύσπεπτα. Από κάθε είδους αλητεία, καχυποψία, απληστία, καταστροφή του συνανθρώπου μας είτε οικονομική είτε προσωπική όλα αυτά ποτέ δεν ήσαν σε τόσο μεγάλο βαθμό ανεπτυγμένα. Η Ελληνική κοινωνία έχει βιαίως διαστρεβλωθεί και έχει χάσει, όπως προανέφερα τους πυλώνες της. Χαμένοι στο Σύμπαν.\nΚι έρχεται η Ρούλα να ταράξει αγρίως τα νερά, τον τελευταίο εναπομείναντα πυλώνα, αυτόν την μητρότητας και κάθε ένας μας (συμπεριλαμβάνω προφανώς ΚΑΙ τον εαυτόν μου) νοιώθει κάτω από τα πόδια του το χάος. Κι όπως κατανοείτε ΔΕΝ είναι η Ρούλα, η οποία εξ΄ άλλου δεν έχει καταδικαστεί και δεν έχει σημασία τελικά τι θα αποφανθεί η δικαιοσύνη. Αυτό, το οποίο υποθέτουμε πως έχει συμβεί (η δικαιοσύνη θα κρίνει και όχι εμείς, το τονίζω) ανεξαρτήτως της τελικής έκβασης είναι αρκετό να συνταράξει την ύπαρξή μας. Η Ελληνική κοινωνία είναι στον αέρα, δεν έχει πλέον από πού να κρατηθεί.\nΟρθώς σταμάτησε η Ρούλα το χρόνο στην Ελλάδα. Έπρεπε να κλονισθεί σε βαθμό διάρρηξης (ρήγματος) και ο τελευταίος πυλώνας (αυτός της μητρότητας) για να καταλάβουμε πως δεν έμεινε όρθιο τίποτα πλέον. Και ΑΥΤΟ ακριβώς είναι εκείνο, το οποίο τρομάζει τόσο πολύ.\nΚι όμως τελικά η Ρούλα στην άφθαστη προσωπική της τραγωδία άθελά της προσφέρει απλόχερα μία ευκαιρία, ίσως την τελευταία στην υπόλοιπη κοινωνία να κοιτάξει κατάματα τον εαυτόν της και να αναλογισθεί πως ελάχιστα απέχει ακόμα από το να πάρει και η ίδια το όνομά της.\nΚαλώς πάγωσε ο χρόνος την περασμένη Τετάρτη…\nΠροηγούμενο άρθρο Οι Απόψεις… Διίστανται\nΕπόμενο άρθρο Τα 22,5 δις της Αμαρτίας


Με πόσα χρήματα αγοράζεις μεταχειρισμένη Ferrari F40;\nΠρώτη καταχώρηση: Παρασκευή, 28 Αυγούστου 2020, 13:10\nΗ Ferrari F40 είναι ένα αυτοκίνητο που κατασκευάστηκε μεταξύ 1987 και 1992. Συνολικά από τη γραμμή παραγωγής στο Μαρανέλο πέρασαν 1.315 μονάδες ενώ το ιταλικό super car φτιάχτηκε με αφορμή τον εορτασμό των 40 χρόνων κατασκευής αυτοκινήτων από τη Ferrari.\nΤο ταχύτερο αυτοκίνητο στον κόσμο\nΓια την εποχή της η F40 ήταν ένα τεχνολογικό επίτευγμα και ήταν και το αυτοκίνητο που κατείχε τον τίτλο του Με ένα εκατ. ευρώ μπορείς να αγοράσεις μία F40...ταχύτερου αυτοκινήτου παραγωγής (324 χλμ./ώρα), ρεκόρ που καταρρίφθηκε από την Lamborghini Diablo το 1990. Μπορεί να έχουν περάσει πολλές δεκαετίες από τότε που κατασκευάστηκε όμως η αξία της παραμένει στα ύψη.\nΑυτή τη στιγμή στο χρηματιστήριο των κλασικών αυτοκινήτων μία Ferrari F40 ξεκινά από το ένα εκατομμύριο ευρώ και ανεβαίνει ακόμα περισσότερο ανάλογα με την κατάσταση και τα χιλιόμετρα. Αυτή τη στιγμή στην Γερμανία η πιο «προσιτή» F40 κοστίζει 950.000 ευρώ και η ακριβότερη 1.609.000 ευρώ.\nΓια να δείτε τις αγγελίες με τις μεταχειρισμένες Ferrari F40 που πωλούνται στην Γερμανία πατήστε ΕΔΩ\nΤελευταία ενημέρωση: Παρασκευή, 28 Αυγούστου 2020, 13:10\nΗ Mustang Mach-E σε έκδοση καυτερής σάλτσας\nΠρος πώληση μία από τις επτά σπάνιες Saleen S7-LM


902 TV “Το χρονικό ενός προαναγγελθέντος θανάτου” – Ergasianews.gr\n902 TV "Το χρονικό ενός προαναγγελθέντος θανάτου"\nΤο Νοέμβριο του 2010 η διοίκηση της επιχείρησης ανακοινώνει στους εργαζόμενους ότι αντιμετωπίζει οικονομικό πρόβλημα. Έτσι προχωρά σε "αναγκαστικές" απολύσεις με "μόνα κριτήρια" κοινωνικά και επαγγελματικά. Διότι όπως έλεγαν σκοπός τους ήταν να διασώσουν πάση θυσία το σταθμό και να μη πληγούν εργαζόμενοι που είχαν άμεση ανάγκη εργασίας.\nΣτη πράξη τώρα, απολύθηκαν άτομα με οικογενειακές και άλλες υποχρεώσεις. Αυτοί όμως ήταν τυχεροί μέσα στην ατυχία τους, διότι μπορεί μεν να απολύθηκαν αλλά έλαβαν πλήρη εξόφληση των δεδουλευμένων τους και ολόκληρη την αποζημίωση τους.\nΟι εναπομείναντες "τυχεροί" εργαζόμενοι συνέχιζαν κανονικά την παροχή των υπηρεσιών τους, μόνο που κάτι είχε αλλάξει πια στο σταθμό.\nΥπήρχε κλίμα ανασφάλειας καθώς κάθε μήνα γίνονταν απολύσεις και κανείς δεν\nήξερε τι του ξημέρωνε η επόμενη μέρα. Λόγω της συνεχόμενης προεκλογικής περιόδου αλλά και του μειωμένου προσωπικού, ο φόρτος εργασίας διπλασιάστηκε. Αλλά το χειρότερο από όλα ήταν η παύση πληρωμών. Στην αρχή δύο μήνες που έγιναν τέσσερις που φτάσαν τους έξι και σε πολλούς κατέληξε να είναι ένας ολόκληρος χρόνος χωρίς μισθό. Φυσικά ούτε λόγος δεν γίνονταν για τις υπερωρίες τα βραδινά και τις αργίες.\nΣτις επανειλημμένες εκκλήσεις των εργαζόμενων η απάντηση ήταν "δεν έχουμε αλλά μη φοβάστε δεν θα τα χάσετε". Τα μέλη του κόμματος είτε ως εργαζόμενοι είτε ως διοίκηση τηρούσαν "σιγή ιχθύος".\nΚάπως έτσι πέρασαν δύο χρονιές εργασιακής ομηρίας στο τηλεοπτικό σταθμό του ΚΚΕ. Οι εργαζόμενοι προκειμένου να αντεπεξέλθουν στις υποχρεώσεις τους κατέφυγαν σε δανεισμό από της τράπεζες με την ελπίδα ότι το ΚΚΕ δεν τους κορόιδευε και θα ξεχρέωναν μόλις εξοφλούνταν.\nΤο Σεπτέμβριο του 2012 αφού έχουν τελειώσει οι εκλογικές μάχες και εν μέσω φεστιβάλ ΚΝΕ αποφασίζουν να κλείσουν το κανάλι. Όπερ και εγένετο.\nΤους δύο επόμενους μήνες απολύουν και τους εναπομείναντες μη κομματικούς εργαζόμενους. Από τότε τους χρωστάνε όχι μόνο τα δεδουλευμένα, τις υπερωρίες, τα βραδινά και τις αργίες αλλά ακόμη και τις δόσεις της αποζημίωσης.\nΗ δόσεις της αποζημίωσης δίνονται μόνο παράλληλα με κάποιες κινήσεις των απολυμένων.\nΌταν καταθέτουν αγωγή, όταν κάνουν καταγγελεία στο ΣΕΠΕ, το κόμμα τότε μέσα σε λίγες ώρες βρίσκει λεφτά για να τους πετάξει μερικά ψίχουλα.\nΕνδεικτικά αναφέρουμε ότι δεκαοχτώ ώρες πριν τη συζήτηση της αγωγής στις 23 Απρίλη η διοίκηση του 902 έκανε πρόταση στους απολυμένους να τους εξοφλήσει μισθούς και αποζημίωση σε δύο μέρες αρκεί να παραιτούνταν από τις υπόλοιπες αξιώσεις τους. Αντίο υπερωρίες, αντίο βραδινά, αντίο αργίες. Με δεδομένη την παραγωγή του σταθμού και το πλήθος των εργαζόμενων, το ΚΚΕ ζητά από τους πρώην υπαλλήλους του να παραιτηθούν από τις μισές αποδοχές τους.\nΑυτή τη στιγμή ο 902 TV εκπέμπει κανονικά και ψηφιακά. Πάντα ταγμένος στο πλευρό του εργάτη δίνει από το μετερίζι του τη μάχη για την ανατροπή του σάπιου καπιταλιστικού συστήματος που στερεί από τον εργαζόμενο την αξιοπρεπή του διαβίωση.\nΟι απολυμένοι του 902 στηρίζουν τoν αγώνα του ΚΚΕ για την διασφάλιση των κατακτήσεων της εργατικής τάξης ελπίζοντας ότι και ο δικός τους εργοδότης θα τους εξοφλήσει τον κόπο τους. Δηλώνουν δε, αποφασισμένοι να παλέψουν για αυτό με όποιο τρόπο και μέσο το ΚΚΕ τους έμαθε να το κάνουν.\nΠροηγούμενο Λύση με πολιτική και κοινωνική συναίνεση λέει ο Δήμαρχος Αθηναίων Γιώργος Καμίνης για τις πορείες στο κέντρο της Αθήνας\nΕπόμενο Πορτογαλία: Γενική απεργία κατά λιτότητας στις 27/6


Ανακαλύφθηκε στις ακτές της Καλιφόρνια γιγάντιο καλαμάρι και οι επιστήμονες υποψιάζονται Ραδιενεργό Γιγαντισμό | ELLINIKA HOAXES\nΗ φάρσα που θα ασχοληθούμε παρακάτω είναι μια από τις πολλές που έχουν υπάρξει με θέμα το πυρηνικό ατύχημα της Φουκουσίμα και την ύπαρξη τεράτων μετά από αυτό.\nΑς διαβάσουμε πρώτα τη φάρσα, όπως εμφανίστηκε στα ελληνικά, πριν αναλύσουμε τη φωτογραφία του τέρατος.\nΟι επιστήμονες πιστεύουν ότι μετά την καταστροφή του 2011 στο Fukushima Dai-ichi πυρηνικού σταθμού ένας άγνωστος αριθμός των πλασμάτων της θάλασσας υπέστησαν γενετικές μεταλλάξεις που προκάλεσε ανεξέλεγκτη ανάπτυξη – «. Ραδιενεργό γιγαντισμός» ή\nΦανταστείτε ένα ψάρι τόνου, η οποία θα μπορούσε να τροφοδοτήσει μια πόλη του μεγέθους του Ώστιν, Τέξας. «\nΔυστυχώς, αυτό το μόνιμο προσωπικό των μεταλλαγμένων γίγαντες φαίνεται να παρασύρεται προς τις ηπειρωτικές ΗΠΑ Τοπικοί αξιωματούχοι στην Santa Monica, CA – όπου το πλάσμα παρασύρει στην ξηρά – προσπάθησε να ηρεμήσει τους κατοίκους. «Αυτό το πλάσμα φαίνεται να αποβιώσει, ακόμα και αν ζουν ευδοκιμεί μόνο στο νερό», δήλωσε ο Σάντα Μόνικα Πάρκα Διευθυντής Cynthia Beard. «Έχουμε την πρόθεση να μετακινήσετε το πλάσμα σε κομμάτια για να Ερευνητικό Ινστιτούτο Scripps, έτσι ώστε να μπορούμε να το μελετήσουμε», σημείωσε.\nΤοπικό εμπειρογνώμονα ραδιενεργών γιγαντισμός Σάντα Μαρίνο College καθηγητής βιολογίας Martin L. Grimm, PhD είπε ότι η πυρηνική καταστροφή μπορεί να είχαν κάποια ακούσια οφέλη. «Αυτά τα πλάσματα μας δώσει την ευκαιρία να σπουδάσουν ραδιενεργών γιγαντισμός», είπε. Grimm πιστεύει ότι για την αξιοποίηση των ραδιενεργών γιγαντισμός μπορεί να είναι σαν την αξιοποίηση του ατόμου για τη δημιουργία ατομικής ενέργειας. «Φανταστείτε έναν τόνο που θα μπορούσαν να τροφοδοτήσουν μια πόλη του μεγέθους του Ώστιν, Τέξας», είπε. «Αυτή είναι η δυνατότητα των ραδιενεργών γιγαντισμού.»\nΠάρτε Jaws, αλλά να τον κάνει το μέγεθος ενός ουρανοξύστη του Μανχάταν. «\nΆλλοι βρίσκουν τα γιγάντια πλάσματα της θάλασσας να είναι μια πιθανή ανησυχία για την ασφάλεια. Ακόμη και πριν από το γιγάντιο καλαμάρι ξεβράστηκαν, η αμερικανική ακτοφυλακή είχε εκδώσει μια «μπλε συναγερμού» για τους κατοίκους της κεντρικής και νότιας Καλιφόρνιας ακτές «παραμένουμε επιφυλακτικοί.» Χθες Admiral Sandy Duncan-Roberts είπε ότι θα πρέπει να αυξηθεί το επίπεδο ευαισθητοποίησης για ένα «κίτρινο συναγερμό», η οποία ζητά από κάτοικο να «επιδείξει σύνεση» κατά μήκος της ακτογραμμής.\nΕίναι γιγάντια θαλάσσια πλάσματα πραγματικά μια απειλή για εκείνους στη γη; «Πάρτε το Jaws, αλλά να τον κάνει το μέγεθος ενός ουρανοξύστη στο Μανχάταν,», δήλωσε ο Bruce Kenner, θαλάσσιος βιολόγος στο πανεπιστήμιο του Σαν Ντιέγκο. Kenner πιστεύει ότι γιγαντισμό θα μπορούσαν να στρεβλώσουν τα συστήματα πλοήγησης πλάσματα της θάλασσας ». «Αν αυτός ο τύπος πήρε μια λάθος στροφή πάνω στην ακτογραμμή θα μπορούσε να επίπεδο 40 οικοδομικά τετράγωνα αλώνισμα πριν έρθει για να ξεκουραστούν», είπε.\nΟι κάτοικοι είναι ανήσυχοι τώρα ότι ένα δεύτερο πλάσμα έχει ανακύψει. «Πριν ανησυχούν μόνο για το πάρκινγκ, όταν πήγαμε στην παραλία», δήλωσε ο Marquise Griffon. «Τώρα θα πρέπει να ανησυχείτε για Godzilla [πράγματα] έρχονται μετά από εμάς.»\nΗ ιστορία, δημοσιεύθηκε από την ιστοσελίδα The Lightly Braised Turnip, που δεν μπορείς να πεις ότι είναι η πιο έγκυρη και φυσικά είναι μια φάρσα, από τις πολλές που έχουν κατασκευαστεί και τροφοδοτούν τις ανησυχίες ότι ο Ειρηνικός Ωκεανός πεθαίνει μετά την πυρηνική καταστροφής του 2011.\nΗ αρχική εικόνα συνελήφθη το 2011 στη Χιλή, όπου μια φάλαινα ξεβράστηκε στην παραλία, και δείχνει τα ίδια άτομα που στέκονται γύρω στο «ραδιενεργά καλαμάρι». Δείτε ΕΔΩ.\nΈνα γιγαντιαίο καλαμάρι που ανακαλύφθηκε τον περασμένο Οκτώβριο 2013 στην Ισπανία. Μια φωτογραφία του καλαμαριού χρησιμοποιήθηκε για να δημιουργήσει την φωτογραφία με το γιγαντιαίο καλαμάρι την Καλιφόρνια. Δείτε ΕΔΩ\nΟι ψαράδες και οι κυνηγοί, που είναι γνωστό ότι είναι από τους μεγαλύτερους μυθοπλάστες, αγκάλιασαν κατευθείαν την «είδηση»\nΜεγάλη εντύπωση μας έκανε και η γκάφα – δημοσίευση της πραγματικής είδησης του γιγαντιαίου καλαμαριού, 19 μέτρων, που ξεβράστηκε στην Ισπανία, αλλά με την πλαστή φωτογραφία της φάρσας του «ραδιενεργού καλαμαριού».\nΠροηγούμενο άρθροEnergy Saver Pro… μια παλιά απάτη επιστρέφει.\nΕπόμενο άρθροAutoblock και ρυθμίσεις απορρήτου στο facebook.


Εξετάσεις Archives - Page 2 of 4 - Fightsports.gr\nΑ.Σ Πυγμή: Με επιτυχία οι εξετάσεις\nΜε επιτυχία πραγματοποιήθηκαν οι καλοκαιρινές εξετάσεις του συλλόγου Πυγμή. Συγκεκριμένα οι εξετάσεις έγινα στο Goshin Jutsu-WJJF από τον προπονητή του Α.Σ Πυγμή Νέας Ιωνίας, Νίκο Μερκούρη. Ο Α.Σ Πυγμή βρίσκεται στην περιοχή της Καλογρέζας (Νέα Ιωνία) στην οδό Βυζαντίου 121.\nΕξετάσεις έγχρωμων ζωνών στο Fight Club Ζαρμακούπης\nΠροαγωγικές εξετάσεις Εγχρώμων ζωνών πραγματοποίησε το Fight Club Ζαρμακούπης στις 2 Ιουνίου. Αναλυτικά η ανακοίνωση: «Υπό την άριστη καθοδήγηση των προπονητών τους Ζαρμακουπη Σταύρου και Νίκου οι μαθητές του Fight Club Ζαρμακούπης(Α.Σ Ευρυτανίας) πραγματοποίησαν για δεύτερη φορά φέτος προαγωγικές εξετάσεις εγχρώμων ζωνών στα τμήματα Kick Boxing. Με απόλυτη επιτυχία όλοι οι μαθητές πέρασαν στο επόμενο επίπεδο ζωνών αποσπώντας τα […]\nΒushido Academy: Με επιτυχία οι εξετάσεις ζωνών\nΣτις 13 Απριλίου ολοκληρώθηκαν οι εξετάσεις έγχρωμων ζωνών στην σχολή Bushido Academy. Αναλυτικά η ανακοίνωση: «Συμμετείχαν στις εξετάσεις όσοι ήταν έτοιμοι και προετοιμασμένοι να εξεταστούν στην ύλη της σχολής Bushido Academy από τον προπονητή Γεώργιο Καλελη και την συνεργάτιδα του Βαλέρια Καλιακούδη. Οι αθλητές παρουσίασαν ένα εξαιρετικό επίπεδο φυσικής κατάστασης και τεχνικής κατάρτισης όπου κρίθηκαν […]\nΠραγματοποιήθηκαν εξετάσεις έγχρωμων ζωνών Combat Hapkido των Ikaria Fighters 20 Aπριλίου. Αναλυτικά: «Οι μαθητές εξετάστηκαν σύμφωνα με τους κανονισμούς της Παγκόσμιας και Ευρωπαϊκής Ομοσπονδίας HWALMOODO καθώς και της Ελληνικής Ένωσης στο Combat Hapkido, όπου και πέρασαν με επιτυχία. Οι μαθητές που επιθυμούσαν εξετάστηκαν στη διδακτέα ύλη και αναγνωριστικέ η αθλητική – μαχητική τους ικανότητα, το […]


Αναρτήθηκε από b-ball kourouna στις 8:54 μ.μ. 30 σχόλια:\nΑναρτήθηκε από b-ball kourouna στις 6:52 μ.μ. 21 σχόλια:\nΑναρτήθηκε από b-ball kourouna στις 5:01 μ.μ. 14 σχόλια:\nΑναρτήθηκε από b-ball kourouna στις 5:45 μ.μ. 16 σχόλια:\nΑναρτήθηκε από b-ball kourouna στις 9:22 μ.μ. 19 σχόλια:\nΑναρτήθηκε από b-ball kourouna στις 7:05 μ.μ. 5 σχόλια:\nΑναρτήθηκε από b-ball kourouna στις 9:20 μ.μ. 80 σχόλια:\nΑναρτήθηκε από b-ball kourouna στις 12:36 μ.μ. 22 σχόλια:\nΑναρτήθηκε από b-ball kourouna στις 7:38 μ.μ. 24 σχόλια:\nΑναρτήθηκε από b-ball kourouna στις 5:50 μ.μ. 14 σχόλια:\nΑναρτήθηκε από b-ball kourouna στις 7:25 μ.μ. 34 σχόλια:\nΑναρτήθηκε από b-ball kourouna στις 7:15 μ.μ. 26 σχόλια:\nΑναρτήθηκε από b-ball kourouna στις 12:57 μ.μ. 13 σχόλια:\nΑναρτήθηκε από b-ball kourouna στις 12:58 μ.μ. 15 σχόλια:\nΑναρτήθηκε από b-ball kourouna στις 9:29 μ.μ. 4 σχόλια:\nΑναρτήθηκε από b-ball kourouna στις 6:58 μ.μ. Δεν υπάρχουν σχόλια:\nΑναρτήθηκε από b-ball kourouna στις 10:36 μ.μ. 13 σχόλια:\nΑναρτήθηκε από b-ball kourouna στις 5:52 μ.μ. 13 σχόλια:\nΑναρτήθηκε από b-ball kourouna στις 7:54 μ.μ. 11 σχόλια:\nΑναρτήθηκε από b-ball kourouna στις 12:02 μ.μ. 19 σχόλια:\nΑναρτήθηκε από b-ball kourouna στις 12:24 π.μ. 1 σχόλιο:


Προσφορές Archives - Οπτικά Optofan\n15 Μαΐου 2020 / 0 σχόλια\nΜε την εγγραφή σας στη μεγάλη παρέα των φίλων μας, κερδίζετε 30% σε κάθε σας αγορά! Συμπληρώστε την παρακάτω φόρμα και μετά την πρώτη αγορά σας θα παραλάβετε δωρεάν την κάρτα προνομιούχου μέλους των καταστημάτων Optofan.gr!\nΠροσφορά στους Φακούς Επαφής!\n9 Μαΐου 2020 / 0 σχόλια\nΤα καταστήματα OPTOfan Μοιράγιας σας προσφέρουν 6 μηνιαίους φακούς επαφής MyAspheric μόνο με €18,00 ή 3 μηνιαίους φακούς επαφής σιλικόνης-υδρογέλης MyFresh με μόνο €14,5! Επικοινωνήστε μαζί μας για περισσότερες λεπτομέρειες ή περάστε από ένα από τα καταστήματά μας για να τους προμηθευτείτε άμεσα!


Ἱερὰ Μητρόπολη Ναυπάκτου καὶ Ἁγίου Βλασίου - Ἐκκλησιαστική Παρέμβαση - Εποικοδομητική επικοινωνία με μαθητές\nΕποικοδομητική επικοινωνία με μαθητές\nΣτην εποχή μας πολλοί ισχυρίζονται ότι οι νέοι σήμερα δεν προβληματίζονται, έχουν συνηθίσει να βρίσκουν τα πάντα έτοιμα και δεν τους απασχολεί τίποτε άλλο ει μη μόνον να διασκεδάζουν τη νύχτα και να κοιμούνται την ημέρα.\nΌμως οι μαθητές του 2ου Ενιαίου Λυκείου Ναυπάκτου έχουν αποδείξει πολλές φορές ότι είναι προβληματισμένοι και όχι προβληματικοί. Υπάρχει μεγάλη διαφορά μεταξύ του προβληματισμένου και του προβληματικού νέου. Ο προβληματικός δεν απορεί, δεν προβληματίζεται και αποδέχεται λύσεις έτοιμες από οπουδήποτε. Ο προβληματισμένος όμως σκέπτεται, προβληματίζεται, ερευνά και βρίσκει λύσεις στα ερωτήματά του. Κι αν μάλιστα γνωρίζει πού, πώς και από ποιόν να τις αναζητήση τότε σίγουρα βρίσκει την αλήθεια.\nΑυτήν την αλήθεια λοιπόν αναζήτησαν και οι μαθητές του 2ου Ενιαίου Λυκείου Ναυπάκτου στις 6 Απριλίου σε συνάντηση που είχαν με τον Σεβασμιώτατο Μητροπολίτη μας στην Παπαχαραλάμπειο αίθουσα. Αφιερώθηκαν κάποιες ώρες απ’ τα μαθήματά τους για να πάρουν μάθημα ζωής, για να δοθούν απαντήσεις σε σημαντικά και καίρια υπαρξιακά τους ερωτήματα: Γιατί οι νέοι αμφισβητούν το Θεό; Γιατί πολλοί στην εποχή μας καταφεύγουν στην μαγεία; Ποιά είναι τα σημάδια που προμηνύουν τον ερχομό της Δευτέρας παρουσίας; Γίνονται σήμερα θαύματα; Πόσο μακριά είναι η αγιότητα απ’ το σύγχρονο άνθρωπο; Πώς πρέπει να φερθούμε σαν Ορθόδοξοι Χριστιανοί στην επικείμενη επίσκεψη του Πάπα;\nΌλα αυτά τα ερωτήματα τέθηκαν με προσοχή με ευπρέπεια και με διάθεση μαθητείας. Λίγο προ του πάθους, πριν απ’ το Γολγοθά και την Ανάσταση οι μαθητές σ’ αυτήν την εποικοδομητική επικοινωνία τους με τον Σεβασμιώτατο άκουσαν την φωνή της Εκκλησίας και του Χριστού, πήραν φωτισμένες απαντήσεις κι έτσι πραγμάτωσαν τους στίχους του ποιήματος που απάγγειλαν δύο μαθήτριες στην αρχή της εκδήλωσης.\n“Ποιός λοιπόν θα γίνη ρύστης μου;\nΠοιός λυτρωτής μου και παράκλητος;\nκαι ποιός σωτήρας μου θα γίνη;\nΠοιός άλλος Κύριε απ’ την αγάπη Σου,\nΙησού ποιός άλλος από Σένα;”


ΚΑΙΟΜΕΝΗ ΒΑΤΟΣ: H NEOΛΑΙΑ ΣΥΡΙΖΑ ΖΗΤΑ ΚΑΤΑΡΓΗΣΗ ΤΗΣ ΠΡΩΙΝΗΣ ΠΡΟΣΕΥΧΗΣ, Β. Χαραλάμπους, Θεολόγου\nΤο συνηθισμένο πρόβλημα το δημιουργούν άτομα που εμφορούνται από νεομαρξιστικές ιδέες. Οι άλλοτες κροτούντες χείρας στα αντίθεα καθεστώτα μη ανεχόμενοι κανένα δικαίωμα ελευθερίας στους σκλαβωμένους του κομμουνιστικού παραπετάσματος, ξαφνικά με άλλο προσωπείο ανακάλυψαν όλο αυτό το συγκρητιστικό πλουραλισμό.\nΠοιος αμφιβάλλει ότι τούτο αποτελεί διακαή πόθο αυτών που ενστερνίζονται τις αθεϊστικές νεομαρξιστικές ιδέες; Η πλειοψηφία του λαού δυστυχώς τους ψηφίζει, με την αλλότροπο ‘’διαμαρτυρία ανοχής’’ των ‘’εξηρτημένων Ελλήνων’’.\nΜε το ίδιο τρόπο που προωθούν οι φιλομαρξιστές τις διεθνιστικές απόψεις των, προωθούν και τις διαθρησκειακές συγκρητιστικές ιδέες των, αν και δυσκόλως υποκρύβουν το αντιεκκλησιαστικό μένος των.\nΗ άθεη ή καλύτερα αντίθεη μαρξιστική πλάνη, είναι η αιτία της ανεομαρξιστικής ανίθεης μάνητας. Ο Όσιος Παΐσιος ανέφερε κάποτε : «Τους καημένους τους νέους τους ζαλίζουν με διάφορες θεωρίες. Είχα προσέξει εκεί στο Καλύβι ότι συνήθως δύο μαρξιστές πενηντάρηδες έμπαιναν στο γκρουπ των νέων, για να τους ζαλίζουν. Οι μαρξιστές δεν πιστεύουν και όταν πας να τους αποδείξεις την ύπαρξη Θεού, κρίνουν τον Θεό και είναι όλο ερωτήσεις· γιατί αυτό, γιατί εκείνο κλπ».\n«Είστε οι πιο ταλαίπωροι, διότι όταν πετύχετε αυτό που θέλετε, δεν έχετε κανένα άλλο ιδανικό, μόνο το βάσανο της μαρξιστικής σκλαβιάς», είπε κάποτε ο Όσιος Παΐσιος σε κάποιους μαρξιστές.


apothesis: Μέθοδοι περιβαλλοντικής εκπαίδευσης για την ευαισθητοποίηση στην ανακύκλωση μαθητών/-τριών Νηπιαγωγείου και Δημοτικού μέσα από την οπτική των φοιτητών/-τριών της Παιδαγωγικής Σχολής του Α.Π.Θ.\nPlease use this identifier to cite or link to this item: https://apothesis.eap.gr/handle/repo/31742\nTitle: Μέθοδοι περιβαλλοντικής εκπαίδευσης για την ευαισθητοποίηση στην ανακύκλωση μαθητών/-τριών Νηπιαγωγείου και Δημοτικού μέσα από την οπτική των φοιτητών/-τριών της Παιδαγωγικής Σχολής του Α.Π.Θ.\nAuthors: ΜΠΑΛΑΜΠΕΚΟΥ, ΕΥΑΓΓΕΛΙΑ\nAdvisor: ΚΑΡΑΓΙΑΝΝΗΣ, ΒΑΙΟΣ, Δρ.\nKeywords: Ευαισθητοποίηση και Awareness;Ανακύκλωση και Recycling;Περιβαλλοντική Εκπαίδευση και Environmental Education;Προστασία Περιβάλλοντος και Environmental Protection;Κατηγορίες μεθόδων ευαισθητοποίησης και Group awareness methods\nAbstract: Η εργασία αυτή αποτελεί πρόταση επιλογής Διδακτικών Τεχνικών από κατηγορίες για ευαισθητοποίηση μαθητών στην ανακύκλωση, με βάση την αξιολόγηση 320 φοιτητών Παιδαγωγικών Τμημάτων μέσω ερωτηματολογίου, σχετικά με το βαθμό ικανοποίησης των στόχων της Περιβαλλοντικής Εκπαίδευσης και των αδυναμιών εφαρμογής τους στην Προσχολική και Πρωτοβάθμια Εκπαίδευση. Τα αποτελέσματα της αξιολόγησης έδειξαν ότι ανά βαθμίδα Εκπαίδευσης θα πρέπει να γίνεται διαφορετική επιλογή Διδακτικών Τεχνικών από συγκεκριμένες κατηγορίες, ώστε να ικανοποιούνται οι μαθησιακοί στόχοι και οι στόχοι της Περιβαλλοντικής Εκπαίδευσης. Τα συμπεράσματα της έρευνας μπορούν να αξιοποιηθούν κατά τον Παιδαγωγικό Σχεδιασμό των προγραμμάτων της Περιβαλλοντικής Εκπαίδευσης, με στόχο την ευαισθητοποίηση μαθητών στην ανακύκλωση.\nΔΙΠΛΩΜΑΤΙΚΗ ΕΡΓΑΣΙΑ ΕΥΑΓΓΕΛΙΑΣ ΜΠΑΛΑΜΠΕΚΟΥ.pdf Όλη η εργασία 7.34 MB Unknown View/Open


Ένταση ανάμεσα στον Σταμάτη Γαρδέλη και τον Γρηγόρη Αρναούτογλου – «Με στενοχωρεί γ…ο, θέλω να με σεβαστείς» - Newsbeast\nΈνταση ανάμεσα στον Σταμάτη Γαρδέλη και τον Γρηγόρη Αρναούτογλου – «Με στενοχωρεί γ…ο, θέλω να με σεβαστείς»\n«Έβγαλε» έξω από τα ρούχα του και τον παρουσιαστή ο ηθοποιός - «Δεν θεωρώ ότι μιλάω ακατανόητα, ούτε περίεργα» - Τι είπε για την «Φάρμα»\nΣτα νιάτα του, ήταν ο «κυνηγός» ή το «θήραμα» για τις γυναίκες; Γιατί τα παιδιά του τον έχουν «υιοθετήσει»; Πώς μια γυμνή φωτογράφιση άλλαξε τη ζωή του;\nΤέλος, περιέγραψε όσα έζησε στη «Φάρμα», έκανε μια «ποιητική» κόντρα με τον Γρηγόρη Αρναούτογλου και ανέβηκε στο stage για να τραγουδήσει και να μας μεταφέρει με τις μελωδίες του σε μία άλλη εποχή.\nΕκρηκτική έγινε κάποια στιγμή η ατμόσφαιρα όταν ο Σταμάτης Γαρδέλης κι ο Γρηγόρης Αρναούτογλου είχαν διαφορετική άποψη σε σχέση με το παρελθόν και τις ταινίες που συμμετείχε ο ηθοποιός. Η συζήτηση άναψε για τα καλά κι ο Σταμάτης Γαρδέλης φαινόταν ανένδοτος.\nΟ Γρηγόρης Αρναούτογλου τον ρώτησε για τις ταινίες στις οποίες συμμετείχε, με τον Σταμάτη Γαρδέλη να έρχεται στο παρόν και να κάνει αναφορά στην «Φάρμα» δίχως να θέλει να μιλήσει για την τότε περίοδο. Τότε ο παρουσιαστής αντέδρασε λέγοντας: «Γιατί με πηγαίνεις στην «Φάρμα» και με τρέχεις Σταμάτη μου. Εγώ την «Φάρμα» την παρουσίασα πριν από είκοσι χρόνια. Θέλω να γυρίσουμε 40 χρόνια πίσω. Έχεις έναν άνθρωπο που σε αγάπησε πολύ. Εγώ τις ψεύτικες τηλεοπτικές αγάπες τις έχω γραμμένες ξέρεις που. Αγαπώ γιατί μεγάλωσα μαζί σου. Μην γνωρίζοντας το παρελθόν, δεν κάνουμε τίποτα στο μέλλον… Με στενοχωρείς, δεν καταλαβαίνει ο κόσμος τι εννοείς. Με στενοχωρεί γ…ο, δεν καταλαβαίνω.\nΟ αγαπημένος ηθοποιός από τα χρυσά χρόνια της βιντεοκασέτας μίλησε τελικά για τις επιτυχίες του και δήλωσε πως σε αντίθεση με άλλους συναδέλφους του δεν αποποιείται την εποχή και τα βήματα που έκανε τότε.\nΟ Γρηγόρης Αρναούτογλου θέλησε να τον «στριμώξει» για τον λόγο που τελευταία έχει ακολουθήσει μία πιο ποιητική οδό και αν και πήρε απαντήσεις, ο ηθοποιός κατάφερε και να του «κάψει» και πάλι τα εγκεφαλικά κύτταρα.\nΜιλώντας για τα παιδιά του δήλωσε πως τον έχουν «υιοθετήσει» κανονικά και ότι πάντα τον προσέχουν και του δίνουν συμβουλές. Όταν η κουβέντα επανήλθε στον τρόπο που ο ίδιος επιλέγει να μιλήσει, με τον Γρηγόρη Αρναούτογλου να επιμένει να του μιλάει απλά και κατανοητά, ο Σταμάτης Γαρδέλης είπε: «Δεν θεωρώ ότι μιλάω ακατανόητα, ούτε περίεργα. Μερικές φορές λέω πράγματα που ξεσηκώνω από έργα ή δουλειές που έχω κάνει» απάντησε στην ερώτηση αν τα παιδιά του τον καταλαβαίνουν, όταν μιλάει ποιητικά.\nMEDIAThe 2Night ShowΓρηγορης ΑρναουτογλουΗ ΦαρμαΣταματης Γαρδελης


Τρία αγγλικά, τρία εκτός Νησιού-UPDATE!! -Betsellers\n26 Οκτωβρίου 2019 | 12:21\nΤρία αγγλικά, τρία εκτός Νησιού-UPDATE!!\nΚαλά περάσαμε μεσοβδόμαδα, μπορεί να έχασα αρχικά, αλλά μιά “ανατροπάρα” την Πέμπτη, αυτό το 26,00 της Σέλτικ αρκούσε γιά να βγω και πολύ από πάνω. Αιτιολογημένη ανατροπή, όχι “κουτουρού”. Παίζω σπάνια έτσι, είτε ειδικά είτε ανατροπές, αλλά δεν σημαίνει ότι δεν τα τσεκάρω ή ότι τα έχω σε μόνιμο delete. Ολα μπαίνουν στο μυαλό σου ως παίκτης, προσαρμόζεσαι, περιμένεις να δεις κάτι που πράγματι έχει αξία, μόνο αυτό δεν διαπραγματεύομαι στο στοίχημα, την αξία της απόδοσης.\nΟλα καλά λοιπόν, χθες έγιναν δυο φοβερά γεγονότα, πολύ σπάνια παγκοσμίως, παρότι δεν ασχολήθηκα αξίζει να τα αναφέρουμε και μιλάμε γιά το 0-9 της Λέστερ (ισοφάριση ρεκόρ μεγαλύτερης νίκης γενικώς και κατάκτηση ρεκόρ γιά νίκη εκτός έδρας) αλλά και ένα απίστευτο πέναλτι που δώθηκε στο Χολστάιν-Μπόχουμ! Είναι “παγκόσμια πρωτιά” αυτό νομίζω, αφού μετά από σουτ παίκτης της Μπόχουμ στο 37′ η μπάλα πήγαινε 7-8 μέτρα άουτ συρτά, αλλά ένας αναπληρωματικός της Χολστάιν που έκανε ζέσταμα πίσω από το τέρμα της ομάδα του σταμάτησε τη μπάλα (γιά να μην την κυνηγάνε και χαθεί χρόνος).\nΤο πρόβλημα; Οτι κατά λάθος την σταμάτησε…εντός τερέν (στη γραμμή επάνω). Και άπαξ και η μπάλα δεν είχε βγει άουτ, θεωρηθηκε “παρεμβολή” και αυτό τιμωρείται με πέναλτι! Και έτσι έκανε το 0-1 η Μπόχουμ…\nΑυτά με όσα έγιναν, πάμε στα φρέσκα. Ο Μάκης ανέβασε από χθες κλασικά, στο Betsellers Radio μας ακούσατε, πιθανότατα να έχετε διαβάσει και εφημερίδα, οπότε δεν χρειάζεται υψηλή ανάλυση.\nΕκτός Νησιού έχω δύο ασόδια και ένα g/g, αυτά σε Σάλκε, Οβιέδο και ΟΦΗ (κατά σειρά). Και στο Νησί είχα δεκα συνολικά αρχικές επιλογές που στάθηκα.\nΔεν θέλω να το ξεχειλώσω. Την Πέμπτη γιά ειδικά κι ανατροπές έγραψα 900 λέξεις αντι update, αλλά σήμερα θα γράψω πολύ λιγότερα. Λοιπόν:\nΣβήνω το g/g του ΟΦΗ και το διπλό της Οβιέδο και κρατάω Σάλκε.\nΣτο Νησί σβήνω Σέφιλντ, Μπόλτον, Μπλάκπουλ, Γουίκομ, Ιστλί, Μπάροου. Και μένουν τα τέσσερα της Β’ Αγγλίας (Πλίμουθ-Τσέλτεναμ-Φόρεστ Γκριν-Νιούπορτ).\nΟσα έσβησα ΔΕΝ είναι άσχημα. Οτι κόβεται στο τσακ δεν σημαίνει ότι είναι κακό. Δείτε ξανά και ξανά κι εσείς. Απλά δεν μπορούν να παιχθούν όλα, οι λεπτομέρειες κάνουν την τελική διαλογή.\nΞεκινάω από τα εκτός Νησιού: Προσθέτω δύο αυριανά, τα καλύτερά μου. Οπότε αύριο θα κάνω απλώς ένα update, όχι κανονική στήλη. Προσθέτω λοιπόν Κάλιαρι (4,35) και Σεντ Γκάλεν (2,90). Και μαζί με την Σάλκε (3,50) τα κάνω ένα trixie όμορφο. Κλείσαμε. Εχω φόρμα, έχω απόδοση, έχω και αντιπάλους που προσφέρονται γιά κόντρα (Ντόρτμουντ-Τορίνο-Λουγκάνο και ντεφορμέ είναι και σε κακό κλίμα είναι οι δύο εξ αυτών και κουρασμένες από την Ευρώπη είναι η γερμανίδα και η ελβετίδα).\nΠροσέξτε κάτι σημαντικό: Στο πίσω μέρος του μυαλού μου, αν δεν περάσει η Σάλκε, έχω μιά επιλογή ακόμα, τουλάχιστον την Κάλιαρι που’ναι πάνω από 4,00, να την ποντάρω αύριο και σε μονό. Θα το δούμε στο αυριανό update…\nΠάω στο Νησί. Από χθες έλεγα ότι ξεχωρίζει μακράν η 4αδα της Β’ Αγγλίας. Να πάω σε yankee; Ο Μάκης το έκανε, οι τρεις είναι ίδιες, απλα εκείνος έβαλε Μπλακπουλ μέσα, εγώ έχω Πλίμουθ.\nΕίναι το μόνο ερωτηματικό που έχω. Να πάω σε yankee; Ή να αφήσω μιά και να πάω σε trixie; Μειώνω στήλες μεν, αλλά ανεβάζω πήχη δυσκολίας (σε yankee ψάχνεις 50% ευστοχία, σε trixie ψάχνεις 66%). Patent σε αυτές τις αποδόσεις δεν συμφέρει. Ανάβω ένα τσιγάρο και αποφασίζω…\nΘα σβήσω την Πλίμουθ.\nΤο ντέρμπι είναι ντέρμπι. Και άλλο το 3,50 της Σάλκε εντός-άλλο το 3,30 της Πλίμουθ εκτός. Εχει μεγάλη διαφορά. Στο ένα αξίζει να μπλεχτώ σε ντέρμπι, στο άλλο όχι. Επίσης σημειώστε ότι παίζω σε δύο διαφορετικές εταιρίες γιά να πάρω τις καλύτερες αποδόσεις.\nΟπότε έκλεισα. ΔΥΟ trixie. Eνα “ευρωπαικό” διημέρου, ένα αμιγώς αγγλικό.\nUpdate: Χθες….αδικία. Και ατυχία, δύο σε ένα. Η μέρα χάλασε νωρίς με τις αναβολές λόγω καιρού στο Νησί, χαλάστηκα κι εγώ. Ισως θα πρέπε να αποσύρω όλο το trixie. Μετά ήρθε η Σάλκε που τα έκανε όλα σωστά εκτός από ένα. Να σκοράρει. Δυο δοκάρια, δύο τετ α τετ, ένα πάνω στη γραμμή, κερασάκι (εδώ κολλάει η αδικία) το πεντακάθαρο πέναλτι-χέρι που δεν δώθηκε υπέρ της (μετά μιλάμε γιά VAR).\nΞενέρωσα, η μέρα χάλασε, η Νιούπορτ δεν άξιζε τίποτα, πάπαλα.\nΠάμε στο σήμερα. Πολλά αναφέρθηκαν στο Betsellers Radio, ελπίζω όλοι να ακούσατε την εκπομπή είτε ζωντανά είτε on demand. Τα αναφέρω εν τάχει:\nΝόρις under, Κάρντιφ, Γουίγκαν από Αγγλία. Θέλτα over από Ισπανία.\nΚάλιαρι και Σαμπντόρια από Ιταλία. Ολυμπιακός g/g από Ελλάδα. Αντμίρα από Αυστρία. Στρόμεν από Β’ Νορβηγίας. Φαμαλικάο από Πορτογαλία και τέλος η Σεντ Γκάλεν από Ελβετία.\nΑν θα έβαζα κάτι άλλο σήμερα στο μυαλό μου; Ισως την Πάλας μέσα στην Αρσεναλ. Γενικά, αυτό το σημείο συν της Αντμίρα είναι από τα πλέον….\nπονηρά της ημέρας, ίσως να είναι γιά τσεκ στο live.\nΚάλιαρι και Σεντ Γκάλεν είναι τα δύο καλύτερα, πονταρισμένα από χθες. Σήμερα, το πρώτο που θα κάνω (γιατί δεν θέλω να περιμένω ξερή δυάδα) είναι να ξαναπαίξω σε ένα μονό την Κάλιαρι. Την βρήκα σήμερα και στο 4,70! Μου κάνει μιά χαρά. Κοιτάω τα υπόλοιπα…\nΣίγουρα παίζω και Φαμαλικάο στο draw no bet που δίνει…11,00! Πραγματικά τρελλή απόδοση, ακόμα και το 4,00 του Χ-2 (δε) είναι καλό! Είδα Πόρτο με την Ρέιντζερς, με βασικούς έπαιξε μάλιστα, σαφώς είναι το φαβορί απόψε αλλά οι αποδόσεις είναι αδιανόητες! Πρωτοπόρος και αήττητη, με καλή μπάλα και χρημα η “μικρούλα”.\nΑρα, δύο μονά και η δυάδα να “τρέχει” από χθες. Να προσθέσω κάτι άλλο στο παιχνίδι μου; Αν δεν είχα τίποτα από χθες, ίσως να έκανα ένα trixie με Σεντ Γκάλεν-Κάρντιφ-Στρόμεν. Αυτό θα έπαιζα. Τώρα το σκέφτομαι και πάω πάσο. Και αν έπαιζα φαβορί, θα έπαιζα την δυάδα Νόριτς under/Θέλτα over.\nΑλλα δεν παίζω.\nΟπότε, σας δίνω ιδέες, σας ξεχωρίζω και ποιά μου αρέσουν περισσότερο και μένω σε αυτό. Ενα μονό Κάλιαρι (ας περάσει να περιμένω και την δυάδα), ένα η Φαμαλικάο σε dnb και τέλος. Νέα στήλη (έχει μεγάλο κουπόνι) την Τρίτη!


Καταδίκη της Χρυσής Αυγής: Οι επώνυμοι που στήριξαν τους δολοφόνους νεοναζί - Πολιτικη | RED LINE\nRED LINE › Ελλαδα › Πολιτικη › Καταδίκη της Χρυσής Αυγής: Οι επώνυμοι που στήριξαν τους δολοφόνους νεοναζί\nΚαταδίκη της Χρυσής Αυγής: Οι επώνυμοι που στήριξαν τους δολοφόνους νεοναζί\n2020-10-07 14:31:11 EEST\nΗ εντυπωσιακή και απότομη είσοδος της ναζιστικής εγκληματικής οργάνωσης της Χρυσής Αυγής στην κεντρική πολιτική σκηνή, στις αρχές της δεκαετίας το 2010, «γοήτευσε» ανά περιόδους και αρκετούς «διάσημους» αλλά κα πολιτικά πρόσωπα.\nΑπό αυτούς ορισμένοι είτε έβλεπαν και θετικά στοιχεία σε ένα «αυθόρμητο κίνημα», είτε δεν είχαν κανένα απολύτως πρόβλημα να δηλώσουν ανοιχτά και δημόσια την στήριξή τους στην Χρυσή Αυγή.\nΑς θυμηθούμε κάποια χαρακτηριστικές περιπτώσεις, με τον κίνδυνο να ξεχάσουμε κάποιες πιο βαρύνουσες να είναι υπαρκτός.\n«Γιατί όχι μία σοβαρότερη Χρυσή Αυγή να τη δεχτούμε να υποστηρίξει μια συντηρητική συμμαχία. Σε τελευταία ανάλυση, ο εθνικισμός δεν είναι ντροπή!», δήλωνε ο δημοσιογράφος και νυν βουλευτής της ΝΔ Μπάμπης Παπαδημητρίου.\n«Νέα Δημοκρατία και Χρυσή Αυγή είναι αδελφά κόμματα», σύμφωνα με το πρώην βουλευτή της ΝΔ, νομάρχη Θεσσαλονίκης και περιφερειάρχη Κεντρικής Μακεδονίας Παναγιώτη Ψωμιάδη.\n«Βεβαίως συνεργασία με τη Χρυσή Αυγή. Η Χρυσή Αυγή δεν είναι απειλή για τη Δημοκρατία», τόνιζε από την πλευρά του ο πρώην βουλευτής Β΄Αθήνας της ΝΔ, Βύρων Πολύδωρας.\nΤην προτίμησή τους στους νεοναζί της Χρυσής Αυγής έχουν εκδηλώσει στο παρελθόν και διάφοροι… αστέρες του πενταγράμμου ή τουλάχιστον ότι δεν τους ενοχλεί η παρουσία της.\n«Η Χρυσή Αυγή ουσιαστικά αφυπνίζει αυτό που πρέπει να κάνουμε μόνοι μας. Να μην επιτρέπουμε σε κανέναν να έρθει να μας βιάσει», δήλωνε ο γνωστός για τις ακροδεξιές του απόψεις, Νότης Σφακιανάκης.\n«Δεν με τρόμαξε που ο κόσμος ψήφισε την Χρυσή Αυγή», δήλωσε ο εθνικός σταρ Σάκης Ρουβάς.\n«Μου αρέσει ο τσαμπουκάς της Χρυσής Αυγής», συμπλήρωσε ο εθνικός μας ψάλτης Πέτρος Γαϊτάνος.\n«Έχουν οι έρθει οι άνθρωποι [σ.σ. οι χρυσαυγίτες] όμως σε πλήθος εκπομπών μου και μου έχουν πει ότι δεν είναι ναζιστικό κόμμα, έχουν διαψεύσει όλες τις σχέσεις με νεοναζιστικές οργανώσεις που επικαλούνται διάφοροι. Εγώ κυρίες και κύριοι αν λάβω υπόψιν μου ότι η ΧΑ είναι εκτός συνταγματικού τόξου, πρέπει να πω ότι 1 εκατομμύριο άνθρωποι στην Ελλάδα είναι εκτός συνταγματικού τόξου», είχε πει από την πλευρά του ο δημοσιογράφος Γιώργος Τράγκας.\nΤους είχε μάλιστα φιλοξενήσει και σε εκπομπή του για να πουν την «δική τους αλήθεια», μετά την δολοφονία του Παύλου Φύσσα. Τους μαχαιροβγάλτες δολοφόνους…\nΤέλος, ας κλείσουμε με τρεις ακόμη δηλώσεις για την Χρυσή Αυγή (από αρκετές ακόμα που υπάρχουν):\n«Το χαστούκι [του Κασιδιάρη] δεν σημαίνει ότι κάποιος χαστούκισε κάποιον συνάνθρωπό μας. Συμβολίζει χτυπάω κάτι κατεστημένο», είχε δηλώσει ο ηθοποιός Γιάννης Μπέζος,«Η Χρυσή Αυγή από τα 100 που θα πει μπορεί τα 10 να είναι καλά», είχε πει από την πλευρά του ο τραγουδιστής Νίκος Βέρτης ενώ ο Σταμάτης Γονίδης είχε πει την εξής… σοφία: «Κάθε φορά κάποιον πρέπει να κάψουν για να αποδεικνύουν ότι είναι δημοκράτες. Να λοιπόν γιατί ο λαός που δεν μασάει κουτόχορτο ψηφίζει Χρυσή Αυγή».\nΠολιτική Απόφαση της 14ης συνεδρίασης της Κεντρικής Επιτροπής ΜέΡΑ25 Πολιτική συγκυρία (ακρίβεια, διαχείριση πανδημίας,…


Διαθέσιμο το Descend Below chapter με το νέο update του Dead By Daylight – GameFreniacs\nΔιαθέσιμο το Descend Below chapter με το νέο update του Dead By Daylight\nΚαι ο τρόμος συνεχίζεται!\nΓια τους φίλους του Dead By Daylight, είναι πλέον διαθέσιμο ένα νέο update με τρομακτικό περιεχόμενο , που θα εμπλουτίσει το δημοφιλές ασύμμετρο παιχνίδι τρόμου από του studio Behavior Interactive.\nΚατά την εκκίνηση του παιχνιδιού, θα σας ζητηθεί να κάνετε λήψη και εγκατάσταση του Dead By Daylight patch 4.2.0 (ή 2.01 για όσους παίζουν σε κονσόλες). Αυτή η ενημέρωση κυκλοφορεί με αλλαγές στο παιχνίδι και διορθώσεις σε ορισμένα bugs. Το πιο σημαντικό όμως, είναι ότι ξεκινά το τελευταίο κεφάλαιο για το Dead By Daylight με τίτλο Descend Below.\nΤο Descend Below παρουσιάζει έναν νέο δολοφόνο, τον Blight: έναν αλχημιστή που έχει υποστεί μια τρομερή μετάλλαξη στην αναζήτηση της γνώσης. Υπάρχει επίσης ένας νέος Survivor, ο Felix Richter, και ένα πλήθος νέων προσφορών.\nΣε αυτό το σημείο να κάνουμε και μια γρήγορη υπενθύμιση ότι όλοι όσοι κατέχουν το Dead By Daylight στο PlayStation 4 ή το Xbox One θα δικαιούνται δωρεάν αναβάθμιση στο PS5 και στο Xbox Series X. Η Behavior Interactive πρόσφατα ενημέρωσε το παιχνίδι με cross-play και cross-progression σε επιλεγμένες πλατφόρμες.\n09/09/2020 09/09/2020 Paris Liapisplaystation 4,Top,xbox one\nΠροηγούμενο Προηγούμενο άρθρο: Immortal Realms: Vampire Wars Review\nΕπόμενο Επόμενο άρθρο: To studio Hexworks ανέλαβε την ανάπτυξη του Lords of the Fallen 2


Μήνυμα Τσίπρα προς Άγκυρα για τους Έλληνες στρατιωτικούς – Τηλεφωνική επικοινωνία με τον Γ.Γ. του ΟΗΕ – Gnorizo.gr\nΜήνυμα Τσίπρα προς Άγκυρα για τους Έλληνες στρατιωτικούς – Τηλεφωνική επικοινωνία με τον Γ.Γ. του ΟΗΕ\nΤις αποφάσεις της τουρκικής δικαιοσύνης για το ζήτημα των δύο Ελλήνων στρατιωτικών που κρατούνται στις φυλακές της Ανδριανούπολης θα περιμένει η κυβέρνηση, ενώ παράλληλα θα εξαντληθούν όλα τα πολιτικά και διπλωματικά μέσα προκειμένου να υπάρξει αίσιο τέλος. Αυτό αποφασίστηκε στη σύσκεψη που πραγματοποιήθηκε νωρίτερα στο Μέγαρο Μαξίμου υπό τον Πρωθυπουργό, με κυβερνητικούς αξιωματούχους να τονίζουν ότι το θέμα αυτό δεν πρέπει να εξελιχθεί σε μείζον πολιτικό και διπλωματικό επεισόδιο.\nΟ πρωθυπουργός κατά την τοποθέτησή του τόνισε ότι την ανάγκη για προσεκτικούς χειρισμούς και υπομονή επισημαίνοντας ταυτόχρονα ότι «η Τουρκία αργά ή γρήγορα θα κατανοήσει ότι η όποια σκέψη να εκμεταλλευθεί για άλλους σκοπούς ένα σύνηθες μεθοριακό συμβάν, είναι αδιέξοδη και θα αποβεί εις βάρος της».\nΚυβερνητικές πηγές σημείωσαν ότι αυτή τη στιγμή δεν υπάρχει θέμα επικοινωνίας Τσίπρα – Ερντογάν, χωρίς ωστόσο να αποκλείουν ένα τέτοιο ενδεχόμενο ως έσχατη κίνηση.\nΣε ό,τι αφορά την προκλητική στάση της Άγκυρας στην τουρκική ΑΟΖ, τονίζεται ότι Αθήνα και Λευκωσία παρακολουθούν στενά τις εξελίξεις και δηλώνουν την αποφασιστικότητα τους να ακολουθήσουν όλα τα διπλωματικά μέσα προκειμένου η Τουρκία να συνετιστεί.\nΤηλεφωνική επικοινωνία του Πρωθυπουργού με τον Γενικό Γραμματέα του ΟΗΕ\nΣτο πλαίσιο διπλωματικών πρωτοβουλιών ο κ. Τσίπρας είχε τηλεφωνική επικοινωνία και με τον γενικό γραμματέα του ΟΗΕ, Αντόνιο Γκουτέρες, με τον οποίο συζήτησαν για τις εξελίξεις στην ευρύτερη περιοχή, τις ελληνοτουρκικές και ευρωτουρκικές σχέσεις, καθώς και για τις διαπραγματεύσεις με την ΠΓΔΜ.\nΣτις Βρυξέλλες, ο υπουργός Εθνικής Άμυνας Πάνος Καμμένος μετέφερε στους ομολόγους του της ΕΕ και στο ΝΑΤΟ ότι το θέμα της κράτησης των Ελλήνων στρατιωτικών και η άρνηση των τουρκικών αρχών να αποδεχτούν το ελληνικό αίτημα για την παραμονή τους στο ελληνικό προξενείο είναι και θέμα της Ευρωπαϊκής Ένωσης. Η Τουρκία είναι μέλος του ΝΑΤΟ και σύμμαχος της Ελλάδας και τέτοιου είδους επεισόδια λύνονται διά της ειρηνικής οδού, υπογράμμισε ο κ. Καμμένος.\nΗ Ύπατη Εκπρόσωπος της ΕΕ, για θέματα εξωτερικής πολιτικής, Φεντερίκα Μογκερίνι, λίγο μετά τη λήξη του Συμβουλίου Υπουργών Άμυνας της ΕΕ στις Βρυξέλλες εξέφρασε την αλληλεγγύη των χωρών μελών της ΕΕ στην Ελλάδα και την ελπίδα να υπάρξει ταχεία και θετική επίλυση στο ζήτημα της σύλληψης των δύο Ελλήνων στρατιωτικών στην Τουρκία.\nΤην ελπίδα για μία ταχεία και θετική επίλυση στο ζήτημα των Ελλήνων στρατιωτικών, στο πνεύμα των σχέσεων καλής γειτονίας, εξέφρασε ο εκπρόσωπος της Ευρωπαϊκής Επιτροπής, Μαργαρίτης Σχοινάς.\nΌλες οι τουρκικές προκλήσεις θα τεθούν σε όλα τα διεθνή φόρα και κυρίως σε εκείνα της ΕΕ, προειδοποίησαν την Άγκυρα ο Πρόεδρος της Δημοκρατίας και ο Κύπριος υπουργός Εξωτερικών. Η Άγκυρα θα πρέπει να σέβεται το Διεθνές Δίκαιο και το Δίκαιο της Θάλασσας, τόνισε ο Προκόπης Παυλόπουλος. Νίκος Κοτζιάς και Νίκος Χριστοδουλίδης ενημερώνουν σε λίγο τα κόμματα στη Βουλή, σε κεκλεισμένων των θυρών συνεδρίαση της Επιτροπής Εξωτερικών και Άμυνας.\nΑπαράδεκτη χαρακτήρισε την κράτηση των δύο στρατιωτικών ο πρόεδρος της ΝΔ, Κυριάκος Μητσοτάκης από τη Σύμη όπου πραγματοποιεί περιοδεία, ζητώντας την άμεση επιστροφή τους στην Ελλάδα. Η κυβέρνηση υποτίμησε το περιστατικό, όπως υποτίμησε και την κλιμακούμενη επιθετικότητα της Τουρκίας όχι μόνο στο Αιγαίο αλλά και στην Κύπρο, είπε ο Κυριάκος Μητσοτάκης.\n«Οι δύο Έλληνες στρατιωτικοί πρέπει άμεσα να επιστρέψουν στην πατρίδα μας ασφαλείς» ανέφερε, σε δήλωσή της, η επικεφαλής του Κινήματος Αλλαγής, Φώφη Γεννηματά, προσθέτοντας ότι «δεν μπορεί η Τουρκία να χρησιμοποιεί το περιστατικό ως μέσο πίεσης προς τη χώρα μας. Να διασύρει το στράτευμα».\nΗ κ. Γεννηματά επισήμανε ότι πρόκειται για θέμα εθνικής αξιοπρέπειας, καλώντας την κυβέρνηση να μην υποβαθμίσει το ζήτημα. «Η Τουρκία έχει επιλέξει πολιτική έντασης απέναντι στη χώρα μας. Απαιτείται ψυχραιμία, αλλά και εγρήγορση και αποφασιστικότητα» σημείωσε.\nΟι δυο Έλληνες στρατιωτικοί παραμένουν στη φυλακή της Αδριανούπολης μέχρι να εκδικαστεί η υπόθεση της παράνομης εισόδου τους στην Τουρκία.\nΔείτε την Ιζαμπέλλα Κογιεβίνα με μπικίνι στην παραλία (εικόνα)


JAMES CARTER ORGAN TRIO - Pepper 96.6 FM\nΑπό 9 έως 12 Νοεμβρίου|Στο Half Note.\nΟ βιρτουόζος σαξοφωνίστας James Carter επιστρέφει στην Αθήνα και το Half Note Jazz Club με το εξαιρετικό Organ Trio του. Απλά μαθήματα jazz ιστορίας, από έναν εμβληματικό Sax Master!\nΛόγω της τεχνικής και της εμπειρίας του, κατάφερε να γίνει πολύ νωρίς δεκτός στην Blue Lake Fine Arts Camp. Στη δεκαετία του ’80, κι ενώ ακόμη σπούδαζε, έπαιξε σποραδικά σε club και σε ορχήστρες του μεγάλου Wynton Marsalis! Στη Ν. Υόρκη, αρχικά συνδέθηκε με τους σπουδαίους συνθέτες της free jazz & της avant–garde Julius Hemphill & Frank Lowe παίζοντας μαζί τους ή ηχογραφώντας με τα σχήματά τους. Μετά από μια πρώτη αποσπασματική δισκογραφική δουλειά το 1991, με την βοήθεια του Lester Bowie θα ηχογραφήσει το 1993 και τον πρώτο προσωπικό του δίσκο με τίτλο “JC on the set”.\nΜπορεί με άνεση να συνδέει την avant-garde της δεκαετίας του 60’ με την mainstream ή τogypsy swing με το blues ή το gospel. Πρόσφατα μάλιστα, ο συνθέτης του κονσέρτου για σαξόφωνα και ορχήστρα “Caribbean Rhapsody” ο Roberto Sierra, στο οποίο ο James είναι ο σολίστ, περιέγραφε τον Carter ως τον “Paganini του σαξοφώνου”!!\n9-12 Νοεμβρίου 2018\nMES CARTER – Σαξόφωνα


Τα λίγα χρόνια που έζησε χαρακτηρίζονται από πόνο. Σε ηλικία μόλις 6 ετών προσεβλήθη από πολιομυελίτιδα, η οποία είχε σαν αποτέλεσμα το δεξί της πόδι να μείνει ατροφικό, γι’ αυτό και τα περισσότερα χρόνια της ζωής της φορούσε μακριές φούστες, ώστε να καλύπτει την ιδιαιτερότητά της. Ενώ ήταν μαθήτρια, της συνέβη ένα ατύχημα με το λεωφορείο στο οποίο επέβαινε. Η Frida τραυματίστηκε σοβαρά. Μια χαλυβένια κουπαστή διαπέρασε το ισχίο της, ενώ η σπονδυλική στήλη και η λεκάνη της υπέστησαν ρήξη. Το ατύχημα αυτό της προκάλεσε φυσικό και ψυχολογικό πόνο για χρόνια, ενώ σε όλη της τη ζωή έκανε δεκάδες χειρουργεία για να αντιμετωπίσει τις βλάβες που προκλήθηκαν.\nΌλη αυτή η τραγωδία που βίωσε η Kahlo από πολύ μικρή ηλικία, είναι αποτυπωμένη σε πολλά από τα έργα της και ειδικά στις αυτοπροσωπογραφίες της. Ένα από τα πιο γνωστά πορτρέτα της με τον τίτλο “Η σπασμένη στήλη” αναπαριστά την ίδια γυμνή, με σπασμένη μέση, να φορά χειρουργικό νάρθηκα. Η σπονδυλική της στήλη φαίνεται στο εσωτερικό του σώματός της ως μία κολόνα, ενώ υπάρχουν καρφιά σε όλο της το κορμί, ως ένδειξη του πόνου που έχει περάσει σε όλη τη ζωή της.\nΣτη διάρκεια της καριέρας της, δημιούργησε 143 έργα, τα 55 από τα οποία είναι προσωπογραφίες. Όταν ρωτήθηκε το γιατί, απάντησε με αφοπλιστική ειλικρίνεια: “Ζωγραφίζω τον εαυτό μου γιατί είμαι τόσο συχνά μόνη κι επειδή είμαι το “αντικείμενο” που γνωρίζω καλύτερα“. Οι προσωπογραφίες της θεωρούνται από τις καλύτερες που έχουν δημιουργηθεί ποτέ και έχουν φιλοξενηθεί σε διάσημα μουσεία παγκοσμίως.\nΥπήρξαν κριτικοί Τέχνης που κατέταξαν την Kahlo στο ρεύμα του σουρρεαλισμού, ίσως επηρεασμένοι -εκτός από τα έντονα χρώματα στα έργα της και από την υπέρλογη διάθεσή τους- και από τη φιλία της με τον André Breton, έναν έκ των κυριότερων εισηγητών του ρεύματος. Ωστόσο, η ίδια απαρνήθηκε το σουρρεαλισμό, λέγοντας: “Νόμισαν πως είμαι σουρρεαλίστρια αλλά δεν είμαι. Ποτέ δεν ζωγράφισα όνειρα. Ζωγράφισα τη δική μου πραγματικότητα“.\nΜεγάλο κεφάλαιο στη ζωή της υπήρξε ο σύζυγός της κι επίσης καλλιτέχνης, Diego Rivera, με τον οποίο γνωρίστηκε από τα μαθητικά της χρόνια. Παρά τις αντιρρήσεις της μητέρας της, παντρεύτηκαν το 1929. Η σχέση τους υπήρξε ταραχώδης, με πολλά σκαμπανεβάσματα, χωρισμό, επανασύνδεση και δεύτερο γάμο, ενώ και οι δύο είχαν εξωσυζυγικές σχέσεις όσα χρόνια ήταν μαζί. Όσο ζούσε, ήταν περισσότερο γνωστή ως η “γυναίκα του Rivera”. Χρειάστηκαν αρκετά χρόνια μετά το θάνατό της ώστε η Kahlo να αναγνωριστεί ως αυτό που πραγματικά υπήρξε και σε αυτό συνέβαλε ιδιαίτερα το φεμινιστικό κίνημα του 1970.\nΜία από τις πολύ γνωστές εξωσυζυγικές σχέσεις της Frida Kahlo ήταν με τον ιδρυτή του Κόκκινου Στρατού, Leon Trotsky, όταν εκείνος βρήκε πολιτικό άσυλο στο Μεξικό και διέμεινε στο σπίτι του ζευγαριού, έπειτα από το διωγμό του από τη Σοβιετική Ένωση. Μάλιστα, σε αυτή της τη σύντομη σχέση αφιέρωσε αργότερα και ένα ακόμα πορτρέτο της, με τον τίτλο “Προσωπογραφία αφιερωμένη στο Leon Trotsky“.\nΗ Frida Kahlo είχε μια άκρως πολιτικοποιημένη πτυχή, που γίνεται φανερή και στα έργα της και στην οποία όμως γίνεται σπάνια αναφορά. Ως μαθήτρια ακόμα, οργανώθηκε στην κομμουνιστική νεολαία του Μεξικό, έμεινε πιστή στη θεωρία του κομμουνισμού σε όλη της τη ζωή, ενώ στα έργα της είναι εμφανείς τόσο οι κομμουνιστικές όσο και οι φεμινιστικές της καταβολές. Χαρακτηριστικό παράδειγμα αποτελεί η δημιουργία της “Πορτραίτο στα σύνορα Μεξικό-ΗΠΑ“, το οποίο είναι “χωρισμένο” σε δύο κουλτούρες: την αμερικάνικη, που έχει να επιδείξει βαριά βιομηχανία, γρανάζια και καμινάδες, ενώ στην άλλη πλευρά αντιπαρατάσσεται το Μεξικό, σαν αντανάκλαση από τα μάτια της καρδιάς της Kahlo: εξωτικά λουλούδια, αρχαίοι λατινοαμερικάνικοι πολιτισμοί, ήλιος και φεγγάρι στον ουρανό, αντί για νέφος και ρύπανση. Στόχος; Η ζωγράφος να καταδείξει τη διαφορά των δύο πολιτισμών, ανάγοντας σε “ηθικό νικητή” τη γενέτειρά της.\nΗ μεγαλύτερη -ίσως- αναγνώριση της Frida Kahlo ως συμβόλου ήρθε στη “δύση” του 20ου αιώνα από το φεμινιστικό κίνημα, ως υπόδειγμα γυναικείας δημιουργίας, κάτι που η ίδια δεν προέβλεψε ποτέ. Υπήρξε ανοιχτά αμφιφυλόφιλη, έχοντας εξωσυζυγικές σχέσεις και με γυναίκες, σε μια εποχή που οποιαδήποτε παρέκκλιση της ετεροφυλοφιλίας δεν εκφραζόταν στη δημόσια ζωή αλλά και αν εκφραζόταν, δεν γινόταν αποδεκτή. Δημιούργησε τη χαρακτηριστική της γυναικεία οπτική γλώσσα, πολύ πριν το φεμινιστικό κίνημα διατυπώσει τη θεωρία πως το προσωπικό είναι και πολιτικό. Έκτοτε, η δύναμη της τέχνης της έγινε ζωτικής σημασίας για όλες τις γυναίκες (καλλιτέχνιδες και μη), οι οποίες αγωνίστηκαν να αποδείξουν τους τρόπους με τους οποίους οι γυναικείες εμπειρίες έχουν παραγκωνισθεί στο σύγχρονο πολιτισμό.\nΗ Heyden Herrera, συγγραφέας του βιβλίου “Frida: Μια βιογραφία της Frida Kahlo” έγραψε μεταξύ άλλων πως η Τέχνη της υπήρξε μια “αυτοβιογραφία με χρώμα“, ενώ ο φίλος της Kahlo, André Breton, την αντιλαμβανόταν περισσότερο ως “κορδέλα τυλιγμένη γύρω από μια βόμβα”. Με όποια θέση από τις δύο και αν συμφωνήσει κανείς, είναι ήδη Ιστορία πως το έργο “Το Πλαίσιο” της Frida Kahlo υπήρξε το πρώτο Μεξικανού καλλιτέχνη του 20ου αιώνα που φιλοξενήθηκε σε διεθνώς αναγνωρισμένο μουσείο και συγκεκριμένα στο Λούβρο.\nΣε ηλικία μόλις 47 ετών και μία εβδομάδα μετά τα γενέθλιά της, η γυναίκα που ζωγράφιζε λουλούδια “για να μην πεθάνουν“, αφήνει την τελευταία της πνοή, μαζί με τη μεγάλη πολιτικοποιημένη κληρονομιά της ως παρακαταθήκη.\nΘα χαρακτηριστεί μία από τους σημαντικότερους καλλιτέχνες του 20ου αιώνα, ενώ ο σύντροφος της ζωής της, Diego Rivera, θα γράψει για την ημέρα του θανάτου της πως ήταν η χειρότερη της ζωής του και πως το ωραιότερο κομμάτι της πορείας του ήταν η αγάπη του για εκείνη. Λίγες ημέρες πριν πεθάνει, έγραψε στο ημερολόγιό της: “Ελπίζω η έξοδος να είναι χαρούμενη και ελπίζω να μην επιστρέψω ποτέ“. Έτσι κι έγινε.


Έλενα Ράπτη: Να σώσουμε ό,τι μπορούμε απ' την κακή συμφωνία των Πρεσπών | Typosthes\nΠΟΛΙΤΙΚΗ 20/07/2018 19:21\nΠριν από λίγες ημέρες είδαμε τον Πρωθυπουργό των Σκοπίων να στέκεται ανάμεσα στους άλλους ηγέτες των χωρών μελών της Βορειοατλαντικής Συμμαχίας εμφανώς περήφανος για την κατάκτησή του. Βλέπετε, κατάφερε μέσα από μια διαπραγμάτευση «παρωδία», στην οποία η κυβέρνηση παραχώρησε τα πάντα, την ένταξη της χώρας του σε έναν μεγάλο διεθνή οργανισμό.\nΠροφανώς η πρόσκληση των Σκοπίων δεν είχε κανένα αστερίσκο, καμία προϋπόθεση, καμία υποχρέωση. Απλά και μόνο η υπογραφή της συμφωνίας των Πρεσπών εκχώρησε στους γείτονες με το καινούργιο όνομα ένα ανέκκλητο δικαίωμα και δημιούργησε τετελεσμένα που δεν πρόκειται να αναιρεθούν.\nΓια να γιορτάσει ο κος Ζάεφ τη θριαμβευτική του είσοδο στο ΝΑΤΟ έδωσε ένα δείγμα των προθέσεών του στο θέμα του ονοματολογικού διαλύοντας οποιαδήποτε αμφιβολία για την εμμονή των Σκοπίων στις θέσεις του.\nΣε επιστολή του προς τον Γ.Γ. ανέφερε πως είναι σε όφελος της συμμαχίας η είσοδος της «Μακεδονίας» (σκέτο χωρίς το Βόρεια) στους κόλπους της και πως μετά από χρόνια κοινών ασκήσεων πλέον στις ασκήσεις του ΝΑΤΟ θα συμμετέχει και επίσημα ο «Μακεδονικός» στρατός (επίσης σκέτο χωρίς το Βόρεια).\nΣε ένα κείμενο 6 σειρών ο όρος «Μακεδονία» αναφέρθηκε 4 φορές εις «υγεία των κορόιδων» που πίστευαν πως η συμφωνία θα άλλαζε την πάγια στάση των γειτόνων μας.\nΗ αντίδραση του Υπουργείου Εξωτερικών ήρθε άμεσα. Εξέφρασε τη «δυσαρέσκειά» του για τη διατύπωση του Σκοπιανού Πρωθυπουργού! Κανένας δεν κατάλαβε όμως τι σημαίνει αυτό στη γλώσσα της διπλωματίας. Αλλά και τι προβλέπει η συμφωνία για τη μη τήρηση των όρων της. Μπορεί για παράδειγμα κάποιο μέρος να την παραβιάζει χωρίς να έχει συνέπειες;\nΥπάρχουν κυρώσεις και αν ναι, σε ποιο κεφάλαιο της συμφωνίας και πώς εφαρμόζονται; Μήπως είναι όπως τα φάουλ στο ποδόσφαιρο, όπου ο διαιτητής δε δίνει κίτρινη κάρτα με το πρώτο φάουλ; Μα δεν είναι το πρώτο φάουλ που κάνει ο κος Ζάεφ. Από το απόγευμα της ημέρας της υπογραφής σε κάθε δημόσια αναφορά του κάνει λόγο για «Μακεδονία». Αυτό δεν ήταν το πολυδιαφημισμένο erga omnes που υποτίθεται πως επιτύχαμε και που τόσο σύντομα «τσαλακώθηκε»;\nΟ κος Ζάεφ περιφέρει πλέον επίσημα τον όρο «Μακεδονία» σκέτο γράφοντας στα παλιά του τα παπούτσια την υπογραφή του. Πριν αυτοαποκαλούνταν «Μακεδονία», νόθα και χωρίς αναγνώριση, με το FYROM να τους προσδιορίζει διεθνώς. Σήμερα, συνεχίζει να αυτοαποκαλείται «Μακεδονία» με τη διαφορά πως πλέον έχει κατοχυρώσει το «Βόρεια Μακεδονία». Και αυτό εμένα δε μου μοιάζει για νίκη της εξωτερικής μας πολιτικής!\nΔυστυχώς η αντίδραση της ελληνικής κυβέρνησης συνεχίζει να είναι απολύτως υποτονική. Καμία αυστηρή διαμαρτυρία, καμία ουσιαστική κίνηση που να λέει στον κο Ζάεφ πως την επόμενη φορά που θα κάνει αναφορά στο όνομα «Μακεδονία» για τα Σκόπια, μπορεί να περάσει από τη Βασιλίσσης Σοφίας να πάρει τη συμφωνία και τη γραβάτα του και να ψάξει αλλού για πρόθυμους.\nΑλλά δυστυχώς δεν υπάρχει αυτή η πυγμή. Η εξωτερική μας πολιτική έχει αποκτήσει στάση σοβαρής κύφωσης, είτε για να υποχωρεί ή για να μη βλέπει και διαχειρίζεται επιζήμια μείζονα εθνικά θέματα.\nΑς μην ξεχνάμε πως, όπως έχει ειπωθεί, η ιστορία δε λέει «αντίο», αλλά «εις το επανιδείν». Και πολύ φοβάμαι πως όταν τη συναντήσουν τα παιδιά μας μετά από χρόνια δεν θα τους αρέσει καθόλου. Ίσως μένει μια ακόμη ευκαιρία να τη σώσουμε.


Οι κροκόδειλοι που σιγά - σιγά γίνονται πορτοκαλί | TGBNEWS\nΟι κροκόδειλοι που σιγά - σιγά γίνονται πορτοκαλί\nΟ επιστήμονας Olivier Testa ήρθε αντιμέτωπος με το πιο φρικιαστικό ον που έχει δει ποτέ στη διάρκεια της καριέρας του: πορτοκαλί ερπετά με κόκκινα μάτια. «Απείχαν κάπου στα δύο με τρία μέτρα από εμένα και τα μάτια τους είχαν μία πολύ φωτεινή κόκκινη απόχρωση και σε αυτά αντικατοπτρίζονταν το φως μου. Ένιωσα πολύ τρομαγμένος» αναφέρει στο CNNi ο Testa, επιστήμονας με εξειδίκευση στις σπηλιές.\nΚατά τη διάρκεια της καριέρας του έχει συναντήσει πολλά περίεργα και εντυπωσιακά πράγματα, αλλά τίποτα δεν ήταν τόσο αλλόκοτο όσο αυτό οι πορτοκαλί κροκόδειλοι με τα φλεγόμενα κόκκινα μάτια. Ο Testa επισκέφθηκε το μέρος που βρέθηκαν τα ερπετά αυτά για πρώτη φορά πριν εννιά χρόνια με τον συνάδελφό του, Matt Shirley, ο οποίος ειδικεύεται στους κροκόδειλους. Αφορμή για την επίσκεψη αυτή ήταν η ανακάλυψη του αρχαιολόγου Richard Oslisly ο οποίος είχε βρει τα ερπετά σε μια σπηλιά. Από τότε έχουν επισκεφθεί τη συγκεκριμένη περιοχή του Γκαμπόν άλλες έξι φορές.\n«Πρώτα επιβεβαιωθήκαμε πως υπάρχουν όντως κροκόδειλοι μέσα στην σπηλιά και έπειτα βγάλαμε έξω έναν από αυτούς και ήταν έντονο πορτοκαλί. Αυτό ήταν υπέροχο» δήλωσε ο Testa. Σχετικά με τους μυστηριώδεις κροκόδειλους δεν γνωρίζουμε πολλά. Βέβαια, πρόσφατη έρευνα του Shirley (σ.σ. ο συνάδελφος του Testa) δείχνει πως ίσως αυτά τα πλάσματα να εξελίσσονται σιγά - σιγά σε ένα εντελώς διαφορετικό είδος.\nΤα είδη αυτά μπορεί να μεταλλάσσονται λόγω του διαφορετικού γενετικού απλότυπού (σ.σ. ένα σύνολο αλληλομόρφων γονιδίων σε έναν οργανισμό που κληρονομούνται μαζί από ένα γονέα) τους σε σχέση με τους υπόλοιπους κροκοδείλους της Αφρικής, οι οποίοι ζουν έξω, πράγμα που σημαίνει πως οι αλλόκοτοι, πορτοκαλί κροκόδειλοι έχουν μάθει να ζουν μες στο σκοτάδι. «Το σχήμα των κεφαλιών τους είναι πιο αρχαϊκό, τα φρύδια τους πολύ πιο έντονα και ο απλότυπός τους έχει βρεθεί σε σπηλιές στην Abanda και πουθενά αλλού» αναφέρει ο αρχαιολόγος Oslisly.\nTGBNEWS: Οι κροκόδειλοι που σιγά - σιγά γίνονται πορτοκαλί


Κίνα Φορτιστής εναλλασσόμενου ρεύματος 60w AC για PowerBook Κατασκευαστές\nΠεριγραφή:Προσαρμογέας φορητού υπολογιστή 16.5v 3.65a,Φορτιστής τροφοδοσίας T Συμβουλή 60w,Για φορτιστή Macbook 16,5v UK\n HomeΠροϊόνταΠροσαρμογέας φορητού υπολογιστήΦορτιστής MacbookΦορτιστής εναλλασσόμενου ρεύματος 60w AC για PowerBook\nΜπορούμε επίσης να ελέγξουμε την απόδοση του φορτιστή κατά τη χρήση. Είναι φυσιολογικό η μπαταρία να έχει ελαφρά αύξηση της θερμοκρασίας στο μεταγενέστερο στάδιο φόρτισης. Ωστόσο, εάν η μπαταρία είναι προφανώς ζεστή, αυτό σημαίνει ότι ο φορτιστής δεν μπορεί να εντοπίσει έγκαιρα ότι η μπαταρία έχει κορεστεί, με αποτέλεσμα την υπερφόρτιση, η οποία είναι επιζήμια για τη διάρκεια ζωής της μπαταρίας.\nΑν και πολλοί φορτιστές δεν έχουν φαινόμενο υπερφόρτισης, αλλά υπάρχει το πρόβλημα της ανεπαρκούς φόρτισης, που εκδηλώνεται άμεσα ως σύντομος χρόνος αποφόρτισης της μπαταρίας, δηλαδή ο χρόνος ομιλίας του τηλεφώνου σε αναμονή είναι μικρός. Οι χρήστες που χρησιμοποιούν την αρχική τυχαία νέα μπαταρία μπορούν να συγκρίνουν τον κατά προσέγγιση χρόνο αναφοράς που παρέχεται στο εγχειρίδιο. Εάν υπάρχει σημαντικό κενό μεταξύ της τιμής αναφοράς και της πραγματικής χρήσης, έχουν λόγο να αμφισβητήσουν τον φορτιστή. Φυσικά, η ποιότητα της μπαταρίας, το περιβάλλον χρήσης κινητού τηλεφώνου και άλλοι παράγοντες δεν μπορούν να αποκλειστούν.\nΗ Shenzhen Waweis Technology Co., Ltd. είναι μια επιχείρηση υψηλής τεχνολογίας που ασχολείται με την έρευνα και ανάπτυξη, την παραγωγή και τις πωλήσεις προσαρμογέων φορητών υπολογιστών. Κύρια: διακόπτης τροφοδοσίας, τροφοδοτικό, φορτιστής, τροφοδοτικό LED, λαμπτήρας απολύμανσης και άλλα προϊόντα επαγγελματική παραγωγή και επεξεργασία. Τα προϊόντα έχουν περάσει CE, FCC και άλλες πιστοποιήσεις. Τα προϊόντα που παράγονται από την εταιρεία έχουν τέλεια λειτουργία προστασίας, σταθερή απόδοση, ασφαλή και αξιόπιστα. Με επαγγελματική εμπειρία έρευνας και ανάπτυξης, παραγωγής και πωλήσεων, η εταιρεία έχει συγκεντρώσει ισχυρά τεχνικά πλεονεκτήματα και πλούσιους πόρους στην αγορά στον τομέα των προσαρμογέων ισχύος. Η εταιρεία είναι πλέον σε θέση να παρέχει μια πλήρη γκάμα εναλλακτικών προσαρμογέων για τις μεγάλες μάρκες φορητών υπολογιστών παγκοσμίως.\n45W φορτιστής Macbook Apple με Magsafe 2 Επικοινωνήστε τώρα\nΦορτιστής τροφοδοσίας T Συμβουλή 60w\nΠροσαρμογέας φορητού υπολογιστή 16.5v 3.65a UK Plug\nΠροσαρμογέας φορητού υπολογιστή Dell 19.5v 4.62a


Η ΕΠΙΣΗΜΗ ΣΥΛΛΟΓΗ GRAPHIC NOVELS ΤΗΣ MARVEL - Page 7 - 2010-19 - GreekComics\nΔιάβασα το Wade Wilson's War σε cbr χωρίς να έχω πολλές απαιτήσεις.\nΗ μόνη μου επαφή με τον Deadpool ήταν η 1η του ταινία που είδα.\nΔεν είχα διαβάσει κάτι μ΄αυτόν τον ήρωα.\nΕ λοιπόν ήταν ανέλπιστα διασκεδαστικό\nΤο ιδιαίτερο χιούμορ του Deadpool πίστευα θα με κούραζε. Αλλά δεν συνέβη.\nΠλάκα είχε σε γενικές γραμμές η τρολιά του.\nΔεν ήταν τόσο κάφρος όσο στην ταινία του πιστεύω.\nΜόνο στο τέλος λίγο χαλάστηκα. Δεν κατάλαβα αν η ιστορία που μας διηγήθηκε ήταν αληθινή ή όχι.\nΜε διαφορετικό φινάλε θα του έβαζα πολύ καλό βαθμό.\nΑλλά επειδή με τα αν δεν γίνεται δουλειά, βάζω ένα αξιοπρεπέστατο 7/10\nΧαζά χαζά μόνο τους Avengers δεν διάβασα απ΄τη συλλογή.\nΊσως το κάνω μόνο και μόνο για λόγους πληρότητας.\nΗ κατάταξη απ΄τον καλύτερο στο χειρότερο τόμο διαμορφώνεται ως εξής:\n1) Αstonishing X-Men: Το Χάρισμα: 8/10\n2) The Amazing Spider-Man: Η Επιστροφή: 7.5/10\n3) Thor: Αναγέννηση: 7.5/10\n4) Captain America: Εκτός Χρόνου: 7/10\n5) Deadpool: Ο Πόλεμος του Γουέιντ Γουίλσον: 7/10\n6) Iron Man: Extremis: 7/10\nΌπως μαρτυρούν κι οι βαθμολογίες μου, κάτι κακό δεν έχει βγει στη συλλογή. Αλλά ούτε και κάτι φοβερό.\nΕίμαστε όμως σταθερά σ΄ένα καλό επίπεδο\nΝαι αλλά αυτός ακριβώς δεν ήταν ο σκοπός της ιστορίας;\nΔιάβασα και τα υπόλοιπα τεύχη του Θορ στα αγγλικά. Θεωρώ τον Στραζύνσκι κορυφαίο συγγραφέα. Αναρωτιόμουν αν και οι υπόλοιπες ιστορίες του για τον Θορ είναι εξίσου καλές.\nΑκολουθεί μια σύντομη κριτική των ιστοριών ανά τόμο\nΤόμος 2 (τεύχη 6-12 και 600): Μερικές αποκαλύψεις από το παρελθόν του Λόκι, που τον αναδεικνύουν σε τεράστιο κάθαρμα. Μία επική μάχη του Θορ και ένα ατύχημα που... θα έπρεπε να τον στοιχειώνει περισσότερο στη συνέχεια. Γιατί ο Θορ δεν ξανασκέφτεται ποτέ με μεταμέλεια τις πράξεις του; Καλογραμμένο σενάριο, αλλά λείπει η φρεσκάδα του πρώτου τόμου.\nΤόμος 3 (τεύχη 601-603 και Giant Size Finale): Δυστυχώς αλλάζει ο σκιτσογράφος. Το νέο σκίτσο μου φάνηκε κατώτερο του αρχικού. Η ιστορία παραμένει καλογραμμένη. Φαίνεται όμως ότι ο Στραζύνσκι βιάζεται να ολοκληρώσει κάποιες πλοκές, πριν αποχωρήσει (είναι τα τελευταία του τεύχη). Γιατί δηλαδή ο Λόκι να πει στον Θορ\nπου βρίσκεται τώρα η Σιφ; Και γιατί να πεθάνει έτσι άδοξα ο Μπιλ;\nΤόμος 4 (τεύχη 604-606): Η τελική μάχη του Θορ με τον\nμε τον οποίο συνεργαζόταν ο Λόκι. Καλούτσικη, αλλά ο νέος συγγραφέας βιάστηκε να την τελειώσει στα γρήγορα.\nΕν κατακλείδι, η ποιότητα πέφτει σιγά-σιγά, καθώς προχωράμε σε κάθε επόμενο τόμο. Ο Στραζύνσκι ξέρει να γράφει πρωτότυπες ιστορίες και να επανερμηνεύει με επιτυχία γνωστούς υπερήρωες (π.χ. η επιστροφή του Θορ και η ενασχόλησή του με τους Γιατρούς Χωρίς Σύνορα στον πρώτο τόμο). Αλλά όταν καλείται να γράψει γνωστούς εχθρούς των ηρώων (π.χ. ο Λόκι στους επόμενους τόμους), η ιστορία δεν απογειώνεται με τους ίδιους ρυθμούς.\nEdited December 18, 2019 by Super Goofy 000\nOn 13/12/2019 στο 11:30 ΠΜ, Laz33 είπε:\nΝομίζω ότι μάλλον αγγίζει τη κόκκινη γραμμή των spoilers το post,το ξέρω γιατί το έφαγα\nΕπείσης στο τόμο 3 που λες,κόβω τον τύπο ως "τρολλά" οπότε θα είχε απώτερο σκοπό για να πει αυτό που είπε στον Thor\nEdit: (Για να μην παρεξηγηθώ,δεν το λέω με κακία,απλά νόμιζα εγώ πως ήταν σαν spoiler,αυτό από 'κει και έπειτα άσε εμένα και συνέχισε Goofy )\nEdited December 18, 2019 by TheMetalBat\nΗ τρολλιά είναι μία εξαιρετική εξήγηση. Απορώ που δεν την σκέφτηκα. Ίσως επειδή μέχρι τότε ο συγγραφέας εξηγούσε τα πάντα από μόνος του.\nΌσο για τα σπόιλερ, βρήκα μερικά επίμαχα σημεία, τα οποία και διόρθωσα. Σε ευχαριστώ για την επισήμανση\nΝα ρωτησω....μιας και παρατήρησα τα εξώφυλλα, το εξώφυλλο του 4ου τόμου με τον Captain America,\nγνωρίζει κανείς γιατί βγήκε λογοκριμένο σε εμάς;\nΤο έψαξα και εγώ όταν πρωτοβγήκε,μόνο το εξώφυλλο είναι έτσι,μέσα είναι κανονικά (συν πως στα χαρτόνια των τευχών καθώς και στην αφίσα είναι το εξώφυλλο όπως κυκλοφόρησε).Οπότε ναι censor,συμφωνώ με censorship; όχι\nΑλλά καταλαβαίνω γιατί το κάνανε,φαντάσου πόσοι εδώ στην Ελλάδα θα το ούρλιαζαν αν τις άφηναν εκεί.Ίσως καλύτερα που τις έβγαλαν παρά να τις άφηνεις,λιγότερο ρίσκο μάλλον.\nΈχει βγει εδώ και 2 μήνες αλλά τώρα πρωτοσχολιάστηκε εδώ Ούτε εγώ το είχα πάρει πρέφα. Κρίνοντας λοιπόν εξ'ιδίων τα αλλότρια, ίσως να μην το πήρε πρέφα ούτε ο επιμελητής της Ελληνικής έκδοσης.\nΛογοκριμένο έχει βγει και στη Ρωσία (λογικά από εκεί είναι το κάτωθι εξώφυλλο ταιριάζει ο τίτλος με το ρωσικό λήμμα της wiki για τη σχετική ταινία αν και τώρα που το τσεκάρω, μοιάζει και με το ουκρανικό)\nΣε διάφορες χώρες της Ευρώπης υπάρχει νομοθεσία αναφορικά με τον τρόπο χρήσης των Ναζιστικών συμβόλων. Σε πολλές απαγορεύεται γενικώς, αλλά επιτρέπεται στα πλαίσια ιστορικών φιλμ, βιβλίων κ.ο.κ. Το Post–World War II legality of Nazi flags λήμμα στην wiki αναφέρει κάποια πράγματα, αν και δεν θα το εκλάβω ως 100% authorative για το τι ακριβώς επιτρέπεται και που. Για κάποιες χώρες φαίνεται να είναι 100% ακριβές (επειδή παραθέτει νόμους κ.ο.κ.), ενώ σε κάποιες άλλες, που είναι πιο λιτό το κείμενο, ίσως να είναι μια γενική περίληψη.\nΕπειδή δεν γνωρίζω να έχουμε τέτοια νομοθεσία στην Ελλάδα και επειδή έχω δει απεικόνιση της σβάστικας σε ιστορικά και μη βιβλία, θα ήθελα να πιστεύω ότι απλώς πήραν την λογοκριμένη μακέτα που είχαν χρησιμοποιήσει σε καμιά Ρωσία (όπου μάλλον απαγορεύεται η απεικόνιση τέτοιων συμβόλων γενικώς) και επεξεργάστηκαν αυτή για την Ελληνική έκδοση, χωρίς να σκεφτούν ότι ήταν ήδη λογοκριμένη/πειραγμένη.\n@germanicus Σε ευχαριστώ για την τεκμηριωμένη απάντηση Νικόλα!\nΠροσοχή! Ακολουθεί μακροσκελές ποστ (χωρίς σπόιλερ). Καθήστε αναπαυτικά μαζί με έναν ωραίο καφέ , πριν ξεκινήσετε την ανάγνωση.\nΤόμος 8: Χαλκ, Σιωπηλές κραυγές\nΟ τόμος είναι εξαιρετικός. Σε όλα τα επίπεδα. Εκτός κι αν προτιμάτε αποκλειστικά σύγχρονο σκίτσο. Τότε θα απογοητευτείτε\nΗ "Ιστορία μέχρι τώρα" ενημερώνει τον αναγνώστη για όσα χρειάζεται να ξέρει. Και χωρίς να αναφέρει πολλά πράγματα και να μπερδεύει.\nΣτο τέλος του τόμου, έχουμε\nα) την ιστορία της δημιουργίας του Χαλκ από τους Σταν Λη και Τζακ Κίρμπυ ("Προέλευση"),\nβ) πληροφορίες για τον σεναριογράφο\nγ) και τον σκιτσογράφο των ιστοριών του τόμου.\nΧορταστικές και έγκυρες όλες οι πληροφορίες, διαφωτίζουν ακόμη καλύτερα τις ιστορίες\nΟι ιστορίες, μολονότι κυκλοφόρησαν αρχικά ως μηνιαία τεύχη, διαβάζονται πολύ άνετα. Τις είχα ξαναδιαβάσει στα ελληνικά από τευχάκια και φοβόμουν μήπως χάσουν την συνοχή τους μαζεμένες σε τόμο. Εξεπλάγην όμως ευχάριστα. Διατηρούν την φρεσκάδα, την ανεμελειά και το χιούμορ τους. Είναι απλές υπερηρωικές ιστορίες, από δύο δημιουργούς που συνεργάζονται αρμονικά και κατορθώνουν να απογειώσουν τον απλό τρόπο γραφής ιστοριών\nΟι βασικοί φίλοι και σύμμαχοι του Χαλκ εμφανίζονται σε υποστηρικτικούς ρόλους, που ταιριάζουν γάντι στην προσωπικότητα του καθενός Θα μπορούσε ο τόμος αυτός να αποτελέσει άνετα βάση για μια σόλο ταινία του Χαλκ. Ή για μια ταινία με\nτους Προστάτες (Defenders). Όχι αυτούς που είδαμε στο Νέτφλιξ. Την αρχική, αυθεντική ομάδα των κόμιξ. Αν δεν ξέρετε ποιους εννοώ, διαβάστε τα δυο πρώτα τεύχη του τόμου και θα μάθετε.\nΤο σκίτσο του Ντέιλ Κιόουν αποτυπώνει τέλεια την δράση και την κίνηση ανάμεσα στα τετραγωνάκια. Και για μένα προσωπικά, αυτό μετράει πάνω από όλα σε ένα κόμικ. Να υπάρχει κίνηση κι όχι στατικότητα. Να μπορείς να κατανοήσεις οπτικά τι συμβαίνει σε πρώτο επίπεδο, πριν διαβάσεις διαλόγους ή μπαλονάκια. Οι Αμερικανοί λένε storytelling αυτό το προτέρημα ενός σκιτσογράφου, επειδή ακριβώς το σκίτσο λέει από μόνο του την ιστορία\nΝα τονίσω βέβαια κάτι που ίσως ξενίσει, όσους έχουν συνηθίσει στον σύγχρονο τρόπο γραφής ιστοριών. Μία ιστορία, δηλαδή, απλώνεται σήμερα σε 6 ή 12 τεύχη. Αυτή η ιστορία γράφτηκε το '90. Οι συγγραφείς έγραφαν τότε μία ιστορία σε 1-3 τεύχη. Υπήρχε όμως συχνά κάποια δευτερεύουσα πλοκή, παράλληλη με την κύρια ιστορία, που ξεκινούσε π.χ. από το τεύχος χ, γινόταν πιο σοβαρή στα επόμενα 3-5 τεύχη, πριν κλιμακωθεί σε βαθμό που γίνοταν η κύρια ιστορία 6-8 τεύχη μετά\nΜε αυτόν τον τρόπο είναι γραμμένος αυτός ο τόμος. Έχουμε μικρές ιστορίες ενός ή δύο τευχών, με μία δευτερεύουσα πλοκή που αναπτύσσεται σιγά-σιγά. Αυτή η δευτερεύουσα πλοκή καταλήγει ως η κύρια ιστορία του τελευταίου τεύχους του τόμου Επιπλέον, σχετίζεται άμεσα με τον Χαλκ, με το ποιος είναι πραγματικά, με τα βασικά γνωρίσματα του χαρακτήρα του.\nEdited December 21, 2019 by Super Goofy 000\nΣωστά κάτι τέτοιο παίζει. Στην Ελλάδα σίγουρα δεν υπάρχει σχετικός νόμος, σε αρκετές όμως ευρωπαϊκές χώρες είναι αυστηροί σε θέματα που αφορούν το ναζισμό. Στη Γαλλία για παράδειγμα γνωρίζω ότι έχουν ψηφίσει συγκεκριμένους περιοριστικούς νόμους.\nΦυσικά, σε περιπτώσεις όπως αυτή εδώ είναι αστείο να γίνεται λογοκρισία, ίσως το κάνουν απλά για να φυλάγονται για κάθε ενδεχόμενο...\nΓιατί αλλάξαμε το credit στον inker στο 4ο τεύχος; Ασέβεια! Το όνομα αυτού Sam De La Rosa!\nΕξαιρετική επιλογή, πολύ καλό σχέδιο από την πρώιμη εποχή του Dale Kewon, με υπέροχο μελάνωμα από τον έμπειρο Bob McLeod, αν και το αποτέλεσμα της ανάμιξής τους έμοιαζε υπερβολικά με Byrne. Από το επόμενο τεύχος άλλαξαν και inker, ανέλαβε ο θεϊκός Mark Farmer. Δύσκολο να τα δούμε όμως καθώς η ιστορία συνεχίστηκε για πολλά τεύχη, μετά και την αποχώρηση του Keown για την Image και την ανάληψη του εξαιρετικού Gary Frank!\nΛοιπόν παιδιά αν και αρκετά καθυστερημένα λόγω φόρτου εργασίας, διαβάστηκε το κόμιξ των Χ-ΜΕΝ και μπορώ να πω ότι ικανοποίησε στο έπακρο τις όποιες προσδοκίες είχα. Από πού να ξεκινήσω και από πού να τελειώσω; Παρακάτω ακολουθούν ελαφρά σπόιλερ από την πλοκή της ιστορίας. Αρχικά το κομμάτι με την εύρεση της θεραπείας του γονιδίου Χ το βρήκα πολύ ενδιαφέρον (πράγμα που δανείστηκε και η ταινία Χ-ΜΕΝ: Η Τελική Αναμέτρηση). Οι Χ-ΜΕΝ καλούνται για πρώτη φορά χωρίς την παρουσία του καθηγητή Ξαβιέ να ξαναγίνουν ομάδα υπό την ηγεσία του Κύκλωπα και να αφήσουν στην άκρη τις διαφορές τους και τις κόντρες τους (Κύκλωπας-Γούλβεριν και Έμμα Φροστ-Κίτι) και να συνεργαστούν μπροστά στην εμφάνιση της θεραπείας και ενός εξωγήινου εχθρού. Παράλληλα προσπαθούν μέσα από την αντιμετώπιση διαφόρων εχθρών να αλλάξουν την άποψη του κόσμου ο οποίος συνεχίζει να τους βλέπει με καχυποψία και φόβο. Τα καρέ και τα χρώματα είναι άψογα και γεμάτα ζωντάνια και κίνηση, πράγμα που κάνει την ροή τις ιστορίας να κυλάει αβίαστα και να μην κουράζει. Οι χαρακτήρες που ξεχώρισα και μου έκαναν εντύπωση από την υπόλοιπη ομάδα ήταν η Κίτι και ο Μπιστ. Όσο αφορά την Κίτι της δίνεται αρκετό βάθος στην προσωπικότητά της πράγμα που μου δίνει να καταλάβω πως την επηρέασε και την διαμόρφωσε σαν χαρακτήρα ο θάνατος του Κολοσσού. Από την άλλη όσο αφορά τον Μπιστ και τις σκέψεις που κάνει σχετικά με το πως θα τον αντιμετώπιζαν οι άνθρωποι ως όμοιό τους μου άρεσε πολύ. Θα ήθελα είναι η αλήθεια πιο ενεργή παρουσία του Κύκλωπα όσο αφορά τον τρόπο με τον οποίο αλληλεπιδρά με την Έμμα Φροστ μπροστά στα υπόλοιπα μέλη της ομάδας, παρόλα αυτά όμως δεν με χάλασε ο ρόλος του ως αρχηγός των Χ-ΜΕΝ και επικεφαλής της σχολής του Ξαβιέ. Στα συν επίσης η δυάδα των Γούλβεριν-Μπιστ και Κίτι-Κολοσσού, με την πρώτη να δίνει ωραία καρέ πάλης και σκληρών διαλόγων "πινγκ-πονγκ" και με την δεύτερη να προσφέρει ρομαντισμό όσο χρειάζεται χωρίς αυτό να "καπελώνει" την κύρια ιστορία. Τέλος γέλασα πολύ στα τεύχη 1 και 3 στο σημείο όπου οι Χ-ΜΕΝ είναι στο δωμάτιο κινδύνου και επίσης πέσανε χειροκροτήματα στο σημείο όπου ο Κολοσσός πετάει τον Γούλβεριν προς το τζετ του ανταγωνιστή ο οποίος προσπαθεί να διαφύγει (για όποιον θυμάται την ταινία Χ-ΜΕΝ: Η Τελική Αναμέτρηση αλλά έχει δει και κάποια επεισόδια από το Χ-ΜΕΝ: The Animated Series θα καταλάβει). Συμπερασματικά ο καλύτερος τόμος που διάβασα μέχρι στιγμής στην συλλογή και ανυπομονώ για τις επόμενες ιστορίες (από αυτές που έχουν ανακοινωθεί αναμένω ιδιαίτερα αυτή του Σπάιντερ-Μαν και του Κάπτεν Αμέρικα). Βαθμολογία: 10/10.\nΥ.Γ.1: Μακάρι στην πορεία να βγει και η συνέχεια της ιστορίας καθώς στο τέλος έχουμε μία μεγάλη ανατροπή-έκπληξη από ένα εκ των μελών της ομάδας των Χ-ΜΕΝ.\nΥ.Γ.2: Μήπως μπορεί να μου πει κάποιος γιατί ο Νικ Φιούρι στα κόμιξ αποτυπώνεται με λευκό αλλά και με μαύρο χρώμα δέρματος;\nΣε ότι αφορά το Ultimate Universe ("Earth-1610") και στο μετέπειτα "Earth-199999" (του MCU), θα συναντάς τον Nick Fury μαύρο. Σε ότι αφορά το κλασικό σύμπαν της Marvel Comics ("Earth-616"), θα τον βλέπεις καυκάσιο. Επομένως είναι ανάλογα σε ποιανού σύμπαντος ιστορία θα "πέσεις" ή θα επιλέξεις να διαβάσεις.\nΔεν υπάρχει και ο Nick Fury Jr. στο 616 που είναι μαύρος?\nΔεν το γνωρίζω αυτό που λες. Δεν έχω διαβάσει σχετικές ιστορίες... Ποιος είναι αυτός; Δεν ήξερα ότι έχει αποκτήσει γιο... Ακόμη κι έτσι να 'ναι, όμως, μιλάμε για διαφορετικό χαρακτήρα...\nEdited December 23, 2019 by Mandrake\nΝα σου πω την αλήθεια ούτε εγώ έχω διαβάσει καμία ιστορία με αυτόν, μόνο ονομαστικά τον ξέρω.\nΕδώ είναι οι σελίδες του στην Wikipedia και στην Marvel Databse αν θέλει κάποιος να τον ψάξει:\nΓια μια στιγμή νόμιζα πως αυτόν διάβαζα ως "Nick Fury" τα τελευταία χρόνια στο Ultimate Universe και λέω δε μπορεί... Μέχρι που διάβασα το εξής απ' τη σελίδα του Nick Fury στην Wikipedia:\nIn 2012, the six-part series Battle Scars introduces Nick Fury's secret son, Sgt. Marcus Johnson who is an African American and ends up losing one eye in the series.The character has been described as looking like Samuel L. Jackson, just as the Nick Fury of the Ultimate Universe does.Nick Fury retires at the end of the series, and his son joins S.H.I.E.L.D. Upon joining S.H.I.E.L.D., Johnson changes his name to his original birth name of Nick Fury Jr., as he and Agent Coulson appear on the Helicarrier in the final page.\nΚατά συνέπεια, απλώς του μοιάζει φατσικά αλλά ο χαρακτήρας που βλέπουμε είναι ο αυθεντικός. Δε μας ενδιαφέρει βέβαια όλο αυτό, μιας και ο φίλος παραπάνω ρώτησε για τον πατέρα Nick Fury.\n21 hours ago, kaneda said:\nΤέλος γέλασα πολύ στα τεύχη 1 και 3 στο σημείο όπου οι Χ-ΜΕΝ είναι στο δωμάτιο κινδύνου και επίσης πέσανε χειροκροτήματα στο σημείο όπου ο Κολοσσός πετάει τον Γούλβεριν προς το τζετ του ανταγωνιστή ο οποίος προσπαθεί να διαφύγει (για όποιον θυμάται την ταινία Χ-ΜΕΝ: Η Τελική Αναμέτρηση αλλά έχει δει και κάποια επεισόδια από το Χ-ΜΕΝ: The Animated Series θα καταλάβει).\nΘα στο χαλάσω πολύ αν σου πω ότι η συγκεκριμένη τεχνική προϋπάρχει κατά πολύ των σειρών/ταινιών; Προέρχεται από το run του Claremont και είχε και όνομα: Fastball Special!\nΤί λες τώρα!!! Σοβαρά η τεχνική αυτή που χρησιμοποιεί ο Γούλβεριν με τον Κολοσσό έχει δικό της όνομα; Φίλε @tkollias δεν μου το χάλασες καθόλου και σε ευχαριστώ πολύ για την πληροφορία! Η αλήθεια είναι ότι τώρα ξεκινάω να έχω μια πιο ενεργή σχέση με τα κόμιξ της Μάρβελ και για αυτό τον λόγο την τεχνική την είχα δει μόνο από το Χ-ΜΕΝ: TAS και από την ταινία.\nΔηλαδή το πράγμα αυτό που όταν κάποιος πετάει/σαβουριάζει/ρίχνει σαν καταπέλτη κάποιον άλλον πάνω σε κάτι έχει όνομα; Ενδιαφέρον!!\nEdited December 24, 2019 by TheMetalBat\nΜόλις τελείωσα μετά κόπων και βασάνων το Hulk. Νομίζω ότι έκαναν πολύ καλή επιλογή να βάλουν αυτή την ιστορία. Περιείχε όλα όσα έπρεπε να ξέρει καποιος άσχετος με τα υπερηρωικα για τον Χαλκ. Μην ξεχνάτε ότι θα ήταν μεγάλο κατόρθωμα για την εκδοτική αν έφερνε νέο κόσμο στα υπερηρωικα. Παρόλα αυτά κουράστηκα πολύ. Πολύ λαός πηγαινοερχόταν πολλοί κακοι πάνω κάτω δεξιά αριστερά. Αυτό το κόκκινο αυτοκίνητο τι φάση? Γενικά κουράστηκα αφάνταστα να το τελειώσω και εν μέσω μπουνιων κλωτσιων και ρίψεων φτάσαμε στο ζουμί της ιστορίας. Πάντως δεν έχω παράπονο. Πράσινος γκριζος νυν πρώην χαμός στο ισιωμα.\nΕντάξει κάπου εδώ έκλεισα με τον Χαλκ. Δε νομίζω ότι θα ξαναπάρω οτιδήποτε τον αφορά. Πάω τώρα να διαβάσω και τον Θορ. Άιντε να δουμε. Πάντως μέχρι τώρα χωρίς να έχω πάρει Deadpool και Χ Μεν το καπτεν Αμέρικα το ευχαριστήθηκα πιο πολύ απ' όλα μαζί ίσως με το Spiderman.\n#8 The Incredible Hulk ~ Σιωπηλές Κραυγές\nΤο διάβασα σε τρεις δόσεις αφού πρόκειται για 8 τεύχη άρα πολύ υλικό!\nΜε εξαίρεση τα δύο πρώτα τεύχη (και περισσότερο το #2 που κάπου με έχασε) η ιστορία ήταν μια χαρά.\nΔράση με 2 Hulk, Σκραλ, Dr Strange, Ναμορ, και την εκρηκτική παρουσία της... Μαρλο Τσαντλερ!\nΒέβαια να πούμε ότι σε κάποια σημεία (ιδιαίτερα στο τεύχος 2 και στην αρχή της εμφάνισης του κάθε ανταγωνιστή) τα πράγματα μπερδευόντουσαν. Χωρίς κάποια γνώση για το ποιον βλέπουμε και το background του, πας λίγο στα τυφλά.\nΓενικά όμως το απόλαυσα και παρόλο που το σχέδιο είναι του 1990 σε καμία περίπτωση δεν το ένιωσα παλιό και να με ξενίζει.\nΜόλις διάβασα και εγώ τον Χαλκ. Πραγματικά υπέροχο! Πολύ καλό σενάριο και είχα αγωνία για τη συνέχεια. Καμία σχέση με κάποιες σύγχρονες ιστορίες που διαβάζεις δέκα τεύχη και είναι σαν να έχεις διαβάσει σεναριακά ένα από τα παλιά. Μπράβο για την επιλογή και είναι ο λόγος που χαίρομαι που ήρθε αυτή η σειρά στην Ελλάδα!\nΣε όλα τα μέλη του φόρουμ χρόνια πολλά με υγεία! Λοιπόν διαβάστηκε και ο Θορ και μπορώ να πω ότι η ιστορία ήταν πολύ καλή. Φυσικά παρακάτω ακολουθούν ελαφρά σπόιλερ από την πλοκή της ιστορίας. Ξεκινώντας από το τέλος του κόμιξ θέλω να ελπίζω ότι η εκδοτική θα βγάλει κάποια στιγμή την συνέχεια της ιστορίας (και γενικά τι παίζει με τα κόμιξ που έχουν βγει μέχρι τώρα από τα οποία τα περισσότερα μας αφήνουν με το λεγόμενο cliffhanger; Πέρα από το Κάπτεν που έχει ανακοινωθεί έχουμε τα Χ-ΜΕΝ, Θορ και Εκδικητές, ιστορίες που κατά την γνώμη μου καλό θα ήταν να τις δούμε μέσα στην επόμενη 10άδα), καθώς στο τέλος αυτής μένουμε με πάρα πολλά ερωτήματα. Ο Θορ για πρώτη φορά βλέπουμε να είναι ανεξάρτητος και να μην επιθυμεί να ξαναζωντανέψει τον Όντιν, καθώς όπως λέει αυτό θα οδηγούσε τους συμπατριώτες του στον "παλιό" τρόπο ζωής και κατά συνέπεια θα αφαιρούσε από αυτούς την επιθυμία να ενεργήσουν όπως θέλουν αυτοί. Επίσης στο 3ο τεύχος (και έχοντας διαβάσει το κόμιξ Εμφύλιος Πόλεμος) η μάχη με τον Άιρον Μαν ήταν όλα τα λεφτά (όποιος έχει διαβάσει το κόμιξ του Μίλλαρ θα καταλάβει ακόμα καλύτερα τον εκνευρισμό του Θορ απέναντι στον Άιρον Μαν), με την πρόταση του Τόνι περί διπλωματικής ασυλίας να φέρνει ανακωχή ανάμεσά τους. Στα συν και η περιπέτεια στην Αφρική αλλά και η παρουσία φυσικά του Λόκι (που τί φάση είναι σε γυναικείο σώμα;) και το καμέο του Δόκτωρ Ντουμ (παιδιά πρέπει να βγάλουν οπωσδήποτε την συνέχεια). Τέλος μπορεί κανείς να ξαναδιαβάσει το κόμιξ κοιτάζοντας μόνο τις εικόνες (πραγματικά άπαιχτα καρέ με πολλή ζωντάνια) οι οποίες πέρα από το νόημα που περνάνε στον αναγνώστη, κάνουν την ιστορία να κυλάει νεράκι. Συμπερασματικά άλλη μία καλή επιλογή της Χασέτ να μας δώσει έναν Θορ ο οποίος έχει περάσει πολλά και προσπαθεί σε ένα νέο περιβάλλον να επαναπροσδιορίσει τον εαυτό του, αλλά και να βρει τους παλιούς του συμπατριώτες που μπορεί να βρίσκονται σε κάθε άκρη της Γης. Βαθμολογία: 8/10.\nEdited July 23 by kaneda